
§•  1. 

Multis  in  vocibus  Graecis  et  Latinis  duarum  conso- 
narum  alterutram  eiectam  esse ,  ita  ut  vocalis  antece- 
dens  produceretur ,  iam  dudum  pervulgatum  erat.  Quam 
affectionem  primus,  quoad  sciam^  Albertus  Agathon  Be- 
naryus  (Eom.  Lautlehre  Berlin  1837  p.  235)  accuratius 
sic  definivit :  Es  tritt  Wegfall  (der  Aspirata  vor  tonenden 
Buchstaben  und  Nasalen)  ein  mit  oder  ohne  Ersatz  der 
Positionslange  durch  Naturlange",  quae  definitio  ex  eo 
tempore  in  grammaticas  ad  usum  scholarum  conscriptas 
recepta  est.  Ad  Graecam  autem  grammaticam  eam  rem 
applicavit  Henricus  Ludolfus  Ahrensius  in  libello,  qui 
inscribitur:  Ueber  die  Conjugation  auf  Nordhausen  1838 
p.  34.  addito  nomine:  Er satz -Verlangerung  (productio 
suppletoria). 

In  permultis  quidem  libris  exempla  sunt  collecta,  sed 
tamen  cum  in  caussas  atque  rationes  eius  rei  nondum  in- 
quisitum  esset,  ad  vocabula  eiusmodi  congreganda  atque 
illustranda,  eorum  quae  viri  clarissimi  exposuerunt  respectu 
diligenter  habito,  conferre  quantum  ego  valerem  constitui. 
In  iis  autem  quae  pertractavi  ita  sum  versatus^  ut  si  quid 
me  novi  attulisse  crederem,  de  his  disputarem  paullo  latius, 
paucis  verbis  attingerem  quae  ab  aliis  iam  antea  essent 
recte  constituta.  In  his  praeter  ceteros  duo  viri,  quorum 
libri  fere  semper  ad  manus  mihi  esse  debebant,  comme- 
morandi  sunt  :  primum  praeceptor  summe  venerandus 
Georgius  Curtius,  cuius  elementa  etymologiae  "Grae- 
cae  hoc  quoque  in  genere  uberrimam  exemplorum  e  lin- 
guis  cognatis  haustorum  copiam  mihi  praebuerunt,  deinde 

Guilelmus  Corssenus,  cuius  tres  libri  ad  gramraaticam 
Latinam  spectantes,  etiamsi  in  nonnullis  cum  viro  doctissimo 
dissentio,  plurimum  tamen  fj'uctus  disputationi  meae  exhi- 
buerunt.  Insignes  vero  gratias  Corsseno  propterea  debeo, 
quod  petenti  mihi  eam  libri  sui  de  pronuntiatione  linguae 
Latinae  partem^  quae  iterum  typis  expressa,  nondum  in 
lucem  prodiit;  inspiciendam  concessit. 

§.  2. 

Vetustissima  monumentaj  e  quibus  priscas  verborum 
formas  atque  rautationes  cognoscamus^  in  collectionibus 
exstant  veterum  inscriptionum,  quae  cum  raagna  ex 
parte  eo  tempore  ortae  sint,  e  quo  librorum  reliquiae 
ad  nostram  usque  aetatem  non  pervenerunt,  multa  serva- 
verunt  antiquioris  linguae  vestigia  quae  nullo  alio  loco 
leguntur. 

Sequuntur  scriptores  priscae  latinitatis;  comici 
in  primis  poetae,  qui  vocabula  vocabulorumque  formas  quam 
artissime  ad  quotidianum  usura  qualis  tunc  erat  accommo- 
dare  solebant. 

Deinde  summo  cum  studio  antiquiorera  sermonem  irai- 
tatus  est  Vergilius,  in  cuius  poeraatis  tanquara  funda- 
mento  nituntur  sequentium  saeculorura  studia  antiquitatis  et 
ad  quem  tractandum  raagnopere  nos  adiuvat  codicum  Ver- 
gilianeorum  praestantia. 

Tum  non  neglegendi  sunt  comraentarii  gramraati- 
corura,  qui  e  fontibus  hauserunt  per  teraporum  iniquitates 
nunc  perditis. 

Sumrai  denique  raomenti  est  comparatio  cognata- 
rum  linguarura,  e  quibus  de  origine  formarura  Latina- 
rum  certissimas  plerumque  licet  coniecturas  facere. 

Quibus  adminiculis  quae  diiudicari  non  poterant  incerta 
relinquere,  quara  vagis  uti  hariolationibus  raalui. 

Haec  fuerunt  de  adiumentis  quibus  usi  essemus  in  tota 
hac  disputatione  quae  dicerem. 

§.  3. 

Qui  diversas  formas  perlustraverit  quae  in  manu  scriptis 
et  inscriptionibus  reperiuntur^  facile  intelleget  Romanos 
quamvis  in  efferendis  vocabulis  suam  fere  unicuique  eiemento 
vim  tribuere  solerent,  earum  tamen  consonarum,  quae  con- 
iunctae  nimiam  quandam  pronuntiandi  difficultatem  prae- 
bere  videbantur^  haud  raro  vitasse  concursum.  Quod  fa- 
ctum  est  duabus  potissimum  rationibus.  Consonae  scilicet 
propter  alias  consonas  vel  subsequentes  vel  praecedentes 
aut  immutantur,  aut  prorsus  extruduntur.  Quod  facilita- 
tis  studium  cum  initio  volgarem  dicendi  consuetudinem  oc- 
cupasset;  etiam  eruditioribus  ita  pedetentim  probatum  est, 
ut  denique  in  litterarum  usum  transferretur.  Quamquam 
haec  commoditatis  et  facilitatis  ratio  non  prorsus  planeque 
obtinuit.  Cum  enim  per  ipsas  illas  assimilationes  et 
eiectiones  facillime  accidere  posset^  ut  verborum  origo  et 
propria  significatio  obliteraretur^  saepenumero  perspicuitati 
ita  consulere  studebant^  ut  origine  potius  formarum  re- 
specta  elegantiam  atque  euphoniam  neglegerent.  Intactas 
igitur^  ut  pauca  aiferam  exempla,  reliquerunt  praepositionum 
litteras  finales  ante  verba  ab  eiusmodi  consonis  incipientia 
quae  in  ceteris  verbis  cum  illis  non  coniungerentur :  sub- 
mittere  non  summittere.  Item  non  raro  easdem  consonarum 
coniunctiones  diverso  modo  commutaverunt :  ex  ^sals^)  fe- 
cerunt  sdl,  contra  ex  ^vils  non  ^vil,  sed  ad  exprimendam 
alterius  personae  notam  vis. 

Ergo  videmus  in  his  affectionibus  nullo  pacto  unam  et 
eandem  valuisse  normam,  sed  diversas  in  commutandis 
verbis  vias  et  rationes  initas  esse. 

§.  4. 

Duarum  consonarum^  quae  in  mediis  vocabulis  anti- 
quitus  concurrerant,   nunquam  posterior,   sed   prior  tan- 


1)  Corsseni  aliorunique  hominum  doctorum  auctoritatem  secutus 
formis  non  usitatis  asteriseum  *praeposui. 

tum  eiicitur.  In  fine  vero  vocabulorum  alterutra  potest 
omitti. 

lam  si  in  longe  plurimis  exemplis  pro  vocali  olim  brevi 
extitit  longa  vocalis  post  consonae  eiectionem  ^  propter 
consonae  eiectionem  brevem  vocalem  esse  productam  facile 
licet  coniectare.  Cum  igitur  supplendi  quasi  et  compen- 
sandi  gratia  vocalis  producatur,  non  iniuria  productionem 
suppletoriam  eam  afFectionem  viri  docti .  appellaverunt. 

Considerabimus  autem,  quae  sint  illae  consonae,  quarum 
ea  vis  est,  ut  alias  appositas  eiiciant,  vel  quibus  condicio- 
nibus  illae  eam  vim  maxime  possint  exercere.  Sed  quo- 
niam,  ut  supra  demonstravimus^  illae  afFectiones  paullatim 
temporis  demum  decursu  oriuntur ,  in  singulis  vocibus 
tractandis  temporum  ratione  habita  —  id  quod  in  omnibus 
quaestionibus  grammaticis  diligentissime  observandum  est 
—  formas  recentiores  ab  antiquioribus  quantum  fieri  poterit 
disiungamus ,  quo  qui  fuerint  inter  utrumque  formarum 
genus  transitus  atque  mutationes  accuratius  dignoscamus. 

Incipiatur  quaestio  a  labialibus,  quae  in  paucis  vo- 
cibus  Latinis  interierunt  ante  consonas. 

§.  5. 

P  labialis  in  uno  verbo  amentum  omissa  productionem 
effecit,  quae  in  reliquis  saltem  non  constat;  nam  dmes  (Ge- 
stell  zum  Anfiigen  und  Aufhiingen  von  Vogelnetzen)  pro 
'■^apmes  correptam  vocalem  post  labialem  eiectam  ostendit. 
Quapropter  verbi  rumentum^  quod  cohaeret  cum  rad.  rup 
{rumpere)  priorem  syllabam  pro  producta  haberi  non  ne- 
cesse  est. 

Amentum  autem  piuribus  poetarum  locis,  qui  in  quolibet 
lexico  exhibentur^  contirmatur  stirpis  syllabam  habere  lon- 
gam.  Suffixo  mentum  absciso  restat  a  vocalis  quae  sola 
stirps  esse  non  potest.  Consonam  igitur  interiisse  nemo 
negabit.  Sed  quae  sit  ea  consona,  inter  viros  doctos  adhuc 

2)  Cf  Fest.  p.  271,  7  M.:  rumentum  abruptio. 

dissensio  est.  Alii  enim  in  verbo  ago  stirpem  contineri 
censent,  ^agmentum  scilicet  esse  originariam  formam  rati. 
At  haec  sententia  non  est  probanda;  quamvis  enim  con~ 
tamefi  eodem  modo  factum  sit  ex  ^  contagmen,  frumentmn  ex 
^frugmentum,  tamen  notio  plane  abhorret  a  rad.  ag.  Hanc 
enim  vocis  significationem  esse  Fest.  p.  12.  docet:  amenta, 
quibus;  ut  mitti  possint^  vinciuntur  iacula^  sive  solearum 
lora.  Atque  in  priorem  quidem  notionem  etsi  satis  bene 
quadrat  rad.  ag,  parum  tamen  explicatur  quo  pacto  ex  ea- 
dem  radice  nasci  potuerit  lororum  significatio.  Cum  res 
ita  se  habeat^  cumque  in  Mediceo  Vergili  codice  Aen.  11^ 
665  et  in  glossariis  Labbaei  (ut  Muellerus  ad  illum  Festi 
locum  adnotat)  scriptum  sit  ammerita ,  ammentum  cuni  ge- 
minatione  litterae  m,  quae  ex  gm.  rarissime  evadif^),  aliam 
explicationem  quaeramus. 

QuodFestus  1.  1.  dicit,  amentum  a  Graeco  af.if.ia  ortum 
esse  recte  intellexit  hoc  de  quo  agitur  vocabulum  natum 
esse  e  rad.  ,  quae  inest  in  afifia,  dpiscor  (cfr.  Scr.  dp 
adipisci,  adire,  suscipere).  Originaria  igitur  forma  erat 
^  apmentum,  posteaquam  assimilato  p  subsequenti  consonae  m 
factum  est  ammentum,  postremo  altera  m  littera  elisa  dmentum.. 

Quod  ab  aliis  hoc  in  numero  collocatur  exemplum  omen- 
tum,  id  cum  onoQ  (quod  statuit  Georges)  propterea  cohae- 
rere  non  potest,  quia  verbum  oicog  Graecum  est^  cuius  loco 
cum  Romani  sucus  dicebant,  retinuerunt  radicis  sak  litteram 
sibilantem  et  gutturalem. 

§.  6. 

Media  labialis  h  praepositionis  ah  ante  consonas  semper 
fere  interire  solet^  postea  vero  vocalis  a  producitur.  Qua 
de  re  delegare  sufficit  ad  ea  quae  accuratissime  et  copio- 

3)  Etsi  0.  Eibbeckius  de  Iioc  loco  nihil  affert,  non  tamen  est  du- 
bitandum,  quin  verum  adnotaverit  Wagnerus.  Nam  R.  ipse  dicit 
(proleg.  crit.  in  Verg.  p.  220.)  integrum  codicem  conferre  sibi  non 
hcuisse. 

4)  Unum  scio  exemplum:  jlamma  ex  *jiagma. 

sissime  disputavit  Corssenus  in  libro  de  pronunt.^  p.  153  sq. 
Quibus  lectitatis  spero  fore  ut  B.  Delbrueckius  quoque 
non  iam  impugnet,  ah  idem  esse  atque  a.  (Cfr.  eius  libel- 
lum  quem  inscripsit:  Ablativ,  Locativ,  Instrumentalis  im 
Altind.  Latein.  Griech.  und  Deutsch.  p.  22.) 
lam  transgrediamur  ad  dentales. 

§■  7. 

T  ante  m,  quae  consonae  coniunctae  in  permultis  Grae- 
cis  vocibus  pronuntiantur,  nullo  in  Latino  vocabulo  inveni- 
tur.  Olim  autem  coniunctas  fuisse  suspicandum  est  in  re- 
mus^  quocum  cohaerent  Gr.  S(j£Tfi6g  et  Scr.  aritram  Schiff; 
Ruder.  Cum  in  columna  rostrata  C.  Duilii  cos.  (C.  I. 
Lat.  I,  195;  12)  triresmos  scriptum  sit^  resmus  fortasse  ex 
'■^'retmus  factum  est.    (Cf.  §.  24.) 

In  his  numeralibus  distributivis : 

viceni,  triceni  usque  ad  nonageni  (pro  ^vicentni  tricentni 
cet.)  t  simul  cum  nasali  praecedenti  ante  n  eiectum  est.  Illae 
autem  consonae  etiamnunc  coniunctae  exstant  in  cardina- 
libus  viginti^  triginta  similiter  ceteris.  De  origine  suffi- 
xorum  ginti  vel  ginta  e  ^  decenii  {decem)  Corssenus  ita  dis- 
seruit  (symb.  crit.  p.  508  sq.  additam.  p.  96  sq.)  ut  nihil 
sit  adiiciendum. 

Similiter 

duceni^  treceni  usque  ad  nongeni  nata  sunt  ex  ^  ducent-ni, 
trecent-ni.  Eas  autem  formas,  e  quibus  per  syncopam  illas 
factas  esse  Priscianus  de  figuris  numerorum  in  libro  24. 
censet:  dico  ducenteni,  trecenteni  recte  Corssenus  suffixi  eni 
opera  ad  similitudinem  numerorum  illorum  {duceni,  treceni) 
fictas  esse  iudicat. 

Hic  statim  adiungam  vocabulum 

scala^  in  quo  ipso  dentalis  cum  nasali  omittitur  ante  con- 
sonam  subsequentem.  Dudum  enim  recte  ea  vox  componi- 
tur  cum  verbo  scando  (Scr.  skand).  Prorsus  autem  aliter  res 
se  habet  in  substantivo  mala,  quod  perperam  natum  esse 
existimant  e  rad.  mand.  (Cf.  §.  28.) 

§;8. 

Pergimus  ad  eas  voces,  in  quibus  littera  d  cum  c  con- 
venire  debebat;  id  quod  saepissime  fit  in  vocabulis  cum  prae- 
positione  ad  compositis.  Sed  ubique  ante  c  litteram  assimi- 
latur  dentalis,  ut  fiat  ac  auctore  Velio  Longo^  qui  haec 
dicit  (p.  2225,  11  Putsch.):  Si  sonus  consulitur,  interest 
aurium;  ut  c  potius  quam  d  scribatur^^  atque  Prisciano 
(II;  6.  7.  H.):  ,,in  d  nulla  potest  syllaba  desinere  praeposi- 
tiva  nisi  sequens  quoque  ab  eadem  incipiat  —  haec  ipsa  con- 
sonans  in  ad  praepositione  mutatur  sequente  c."  Quamquam 
in  uno  quod  sciam  verbo  servata  est  littera  d,  idcirco  dico.^) 
Sed  duobus  in  vocabulis  eiicitur  d  ante  gutturalem. 

Primum  in  quocirca  pro  ^  quodcirca,  quam  particulam  in 
inscriptione  (vid.  leg.  repet.  1.  13.  =  C.  I.  Lat.  I,  198) 
disiunctam  duobus  vocabulis  videmus  (quod  circa)  ac  priorem 
quidem  vocem  quod  Corssenus  (de  pronuni^  p.  197.  not.) 
iure  accusativum  esse  existimat  (quod)^  non  ablativum  [quod), 
quem  propterea  Buechelerus  (declin.  Lat.  p.  48)  probat, 
quod  alio  in  monumento  (I.  lulia  munic.  I.  118.  =  C.  1. 
Lat.  I;  206)  non  quocirca,  sed  quo  circa  scriptum  est,  quae 
forma  quo  pro  solo  ablativo  usurpari  solita  est.  Sed  cum 
praepositio  circa  nusquam  cum  ablativOj  semper  cum  accusa- 
tivo  coniungatur,  qui  casus  etiamsi  praepositio  postponitur, 
ubique  remaneat,  ut  in  omnibus  praepositionibus  quae 
postponuntur  —  particulae  enim  ante  et  post  subiectae 
adverbia  fiunt  —  cumque  in  idcirco  pronomen  id  sine 
dubio  sit  accusativus,  negare  non  audeamj  relativum  in 
quocirca  esse  accusativum.  —  Accedit  quod  etiam  particula 
quapropter  quam  quantum  equidem  sciam,  nemo  adhuc  pro 
praepositione  propter  coniuncta  cum  ablativo  habuerat,  per 
tmesin  scribitur  apud  Terentium  Hecyr.  III,  3,  4  (364 
Fleckeis.) : 


5)  Scriptura  iccirco  ut  in  inscriptionibus  nunquam  invenitur,  ita 
in  codicibus  admodum  dubiae  fidei  est,  e.  g.  in  Mediceo  Verg.  idcirco 
legitur,  non  iccirco  tribus  illis,  quibus  apud  Vergilium  exstat,  locis. 

Qua  me  propter  exanimatum  citius  eduxi  foras^ 
quem  locum  compares  cum  scriptura  illa  (^wo  circa)  legis  luliae. 

Deinde  neutrum  pronominis  demonstrativi  hoc  factum  est 
ex  ^hod-ce.  Longa  autem  vocalis  mensura  orta  est  ex  eli- 
sione  consonae  d. 

§.  9. 

Tum  hoc  loco  praefixi  red  mentionem  interpono. 

In  inscriptionibus  et  veterrimis  codicibus  geminata  l 
scripta  invenimus 

relliquiae  et  relligio  et  rellatum  (1.  agraria  C.  I.  Lat.  I, 
200,  80;  Lucret.  II,  1001). 

Atque  Corssenus  quidem  (de  pronunt.  ^  p.  227.)  negavit  in 
verbis  relliquiae  et  relligio  priorem  liquidam  esse  assimilatione 
confectam,  quod  nusquam  verba  cognata  cum  duabus  l  litteris 
scripta  reperiantur^) ;  in  illis  igitur  ambobus  additam  esse  l  ad 
syllabam  corroborandam  utin  quaerella^  oquella,  pauUatiin  cet. 

Cui  opinioni  complura  obstare  videntur.  Cognovimus 
enim  i^ed  formam  esse  principalem  praefixi,  cuius  origo 
quidem  nondum  satis  liquet.  Sin  vero  littera  d,  quam  ante 
vocales  servatam  {redamo ,  redeo,  redigo.,  redimo)  videmus, 
ante  consonas  extrusa  appareat,  non  statim  nobis  est  di- 
cendum,  aliam  formam  esse  quae  verbis  a  consonis  inci- 
pientibus  praeposita  sit.  Hoc  potius  quaerimus,  utrum 
omnino  dentalis  littera  remanere  potuerit  an  non? 

Atque  vocabula  exstant,  quae  aut  geminatam  consonam 
habent  post  syllabam  re  v.  c.  reccidere  (Ov.  Met.  VI,  212; 
Lucret.  I,  857.  1063  V,  280),  recceptus  (Lucil.  V,  4),  reddo,  red- 
ducere  (Lucret.  I,  228.  IV,  990  al.),  remmota  (Lucret.),  aut  lon- 
gam  vocalem,  quamquam  praefixi  red  vocalis  brevis  est^  cf. 
recidere  (Ov.  Met.  X,  1  8.  180),  redux  in  duobus  Plauti  locis.'') 


6)  Habemus  tamen  apud  Lucil.  XXX,  29  rellicta:  et  sua  perciperet 
retro  rellicta  iacere. 

7)  Quamquam  Fleckeisenus  quoque  (epist.  crit.  ad  Ritsch.  p.  XI.) 
secundum  reliquorum  locorum  analogiam  vocalem  e  brevem  esse  arbi- 
tratus,  librorum  scripturam  partim  commutavit. 

Sed  quod  ad  hanc  caussam  pertinet,  compluribus  in  ver- 
bis,  ubi  conveniunt  cll  assimilationem  statuamus  necesse  est. 
Nam  in  compositis  ab  l  littera  incipientibus  cum  praeposi- 
tione  ad  semper  d  assimilatur  subiectae  l;  porro  idem 
factum  est  in  sella  pro  *  sedla ,  pro  *  nited(u)la  nitella  vel 
nitela  (Lachm.  ad  Lucret.  p.  204). 

Itaque  cum  dl  nusquam  coniunctae  serventur ,  quid  est 
magis  consentaneum,  quam  ut  assimilationem  etiam  in  rel- 
ligio ,  relliquiae,  rellatum  accipiamus  ?  At  vero  ,,verba  re- 
linquo^  reliqui,  religare ,  quae  sunt  similia,  nullo  in  loco  du- 
plicata  l  littera  sunt."  Verum  id  quidem^  quamquam  unam 
modo  commemoravimus  exceptionem  rellicta  nota  6.,  sed  et 
saepe  vidimus  et  postea  videbimuS;  multa  exempla  pro  litteris 
geminatis  ex  assimilatione  ortis  simplicem  habere  consonam : 
quid  mirum  quod  in  his  vestigia  tantum  non  orania  eiectae 
d  Htterae  deleta  sunt! 

Sed  ut^  quae  sit  de  praefixo  red  sententia  mea,  breviter 
adumbrem:  equidem  vix  dubitandum  esse  arbitror^  quin  a 
principio  nulla  alia  forma  extiterit  quam  red^  cuius  d  littera 
finalis  aut  assimilaretur  l  subsequenti  aut  producta  vocali 
praecedenti  interiret.  Quam  productionem  nonnullis  poe- 
tarum  locis  (cf.  Lucret.  I,  560 :  mmquam  relicuo  —  ;  VI;  1274: 
nec  iam  religio  divom  — )  servatam  videmus,  plerumque  vel 
haec  omissa  est. 

Nusquam  autem,  ut  breviter  hoc  admoneam;  extincta  est 
productio  suppletoria  in  reiecto,  reiectus,  quae  sunt  cognata. 

§.  10. 

Ante  n  litteram  d  eiectam  esse  videmus  in  his  voca- 
bulis : 

Jinis  dicitur  pro  ^Jidnis,  si  quidem  recte,  quod  ego 
nullo  modo  dubito,  Corssenus  eam  vocem  cum  radice  Scr. 
bhid,  scheiden,  spalten,  comparat  ,  qua  ex  radice  facillime 
explicantur  notiones  Scheide,  Grenze,  postea  Ende. 

funis  natum  esse  Grassmannus  (Kuhnii  annall.  XII  [1863] 
p.  120.)  existimat  ex    fudnis ,  cuius  stirps  respondet  Scr. 

handh  ligo^  flecto.  Quae  originatio  quia  neque  a  litterarum 
ratione  abhorret,  et  cum  verbi  significatione  optime  con- 
gruit  (cf.  7i6LGf.ia  quod  ex  eadem  esse  ortum  radice  nemo 
dubitabit)  non  video  cur  alias  circumspiciamus  explicationes. 

Ex  his  quae  modo  perlustravimus  exemplis  apparet, 
non  necessario  ex  d7i  assimilatione  fieri  nn  ut  in  mercen- 
narius  (quam  scripturam  optimis  codicibus  stabilitam  esse 
Fleckeisenus  tituli  L  p.  19  sq.  perspicue  docuit).  Qua  in 
re  etsi  codicum  auctoritatem  esse  sequendam  libenter  con- 
cedimuS;  per  se  tamen  non  falsam  fuisse  alteram  scripturam 
^mercenarius,  ex  multis  eis  verbis  intellegitur^  in  quibus  et 
geminata  littera  scribitur  et  siraplex  v.  c.  prossus  et  prosus, 

§.  11. 

D  eiecta  ante  sibilantem  et  ante  t. 

Multis  quidem  in  bonis  manu  scriptis  has  formas :  ad- 
sentire,  adsiduus,  adsurgere,  adsum  scriptas  invenimus,  osten- 
dit  tamen  Plauti  quae  vulgatur  annominatio  (Poen.  I,  %  67) : 

Mi.  adsum  apud  te  eccum  \\  Ag.  ego  elixus  sis  volo 
iam  antiquiore  tempore  Romanos  assum  pronuntiasse  pro  ad- 
sum.   Sed  in  his  ipsis  quae  enumeravi  compositis  perspicuitas 
magis,  quam  pronuntiandi  commoditas  curata  est. 

Alia  est  ratio  in  verborum  formatione^  si  suffixa  a  den- 
tali  t  incipientia  cum  stirpibus  quae  in  dentalem  desinunt^ 
coeunt  et  in  coniugatione,  ubi  ad  easdem  stirpes  termina- 
tiones  si  ac  tum^  accedunt.  D  ante  s  aut  assimilatur  sibi- 
lanti  aut  productione  suppletoria  evanescit.  Suffixum  tus 
in  duabus  formis  manifesto  servatum  est  a  Paulo  Festi 
epitomatore  traditis^  qui  p.  6:  adgretus,  inquit,  apud  En- 
nium  ^^adgretus  fari''^  pro  eo  quod  est  adgressus  ponitur,  et 
p.  78 :  egretus  et  adgretus  ex  Graeco  sunt  ducta  cet.^^  At- 
que  hoc  egretus  sine  dubio  pro  egressus  dictum  est.  In  his 
duobus  exemplis  (quorum  primariam  formam  fuisse  ^ad- 
gred-tus,  ^egred-tus  inter  omnes  nunc  constat)  d  ante  t  eiici- 
tur ,  media  fortasse  forma  *  adgrettus  interposita  (cfr.  quae 
infra  exponemuS;  et  Corsseni  symb.  crit.  p.  417)  non  quod 

saepissime  Ht  d  tenuatur  in  5,  ut  in  manifestus^  infestus  pro 
^manifed-  tus ,  *in/edtus  a  rad.  fend  (cf.  elem.  etym.  n.  311). 

Sed  sunt  alia  vocabula;  eaque  longe  plurima;  in  quibus 
ne  st  quidem  intactum  relinquitur,  sed  aut  t  assimilatur 
praecedenti  sibilanti  v.  c.  ^  egred-tus  ^egrestus  egressus,  ^fod- 
tum  fos-tum  fossum^  aut  sibilans  ita  extruditur  ut  oriatur 
productio  vocalis,  velut  ex  ^cad-ta,  '-^cassa,  cdsa. 

Nonnunquam  autem  eiusdem  vocabuli  duae  manserunt 
formaC;  altera  assimilatione^  altera  sibilantis  eiectione  effecta ; 
sed  ubique  forraam  assimilatam  videmus  antiquiorem  fuisse. 

Quo  ex  genere  haec  affero  exempla: 
{divido)  perf.  ^divid-si  divissi  divisi 

sup.  ^divid-tum  *  divistum  divissmn  divlsum 
^divid-tio  ^divis-tio  divissio  diinsio 
(cado)  sup.  ^cad-tum  cassum  ^)  casum 
{edo)  sup.  ^ed-tum  es-tum  ^^)  essum  esum. 

casa  originem  duxit  e  rad.  kad  quae  eadem  inest  in 
voce  cas-trum  quaeque  ipsa  descendit  e  primaria  rad.  skd 
(oyud)  cf  Corsseni  symb.  crit.  p.  448  sq. 

osor  pro  6d-tor  (vetus  verbum  odio  quod  in  Prisciani 
qui  dicitur  libro  de  accentibus  44  enotatur,  brevem  vocalem 
habuisse  ex  odium  scimus)  formam  autem  geminata  s  (ossorem) 
apud  Plautum  adhuc  Asin.     2,  9  (859  Fleckeis.)  reperimus. 

Exemplum  in  quo  primum  littera  d  assimiletur  sequenti 
t^  deinde  evanescat  cum  productione  suppletoria  praeter  ea 
quae  ex  Festi  excerptis  citavi  commemoro 

futtilis  (pro  ^fud-tilis)  pro  qua  scriptura,  Plautinis  co- 
dicibus  contirmata  (cf  Fleckeiseni  epist.  crit.  ad  Frid. 
Ritschelium  p.  X.)  '  ^),  apud  eos  scriptores  qui  posteriore  ae- 
tate  vixerunt  legimus  futilis,    Quae  ipsaforma  cum  secun- 


8)  Quint.  inst.  orat.  I,  7,  20. 

9)  Marius  Victor.  p.  2456.  Putsch. 

10)  Prisc.  X.  30  H. :  supinum  tam  'esum'  quam  'estuni  usus  exigit 
ut  possit  dici. 

11)  Alia  testimonia  collegit  Klotzius  Terent.  Andria  p.  125. 

dum  ea  quae  modo  disputavimus  iusta  legitimaque  norma 
ficta  sit,  nihil  est  cur  recedamus  a  librorum  auctoritate ; 
nam  refutare ,  quod  descendit  ab  eadem  radice^  semper  in 
codicibus  scribitur  cum  simplici  t. 

Vidimus  igitur  quinque  existere  formas  e  coniunctione 
litterarum  (H  ^'^): 

aut  st  (manifestus) ,  ss  (cassus) ,  s  cum  prod.  suppl. 
(casus) ; 

aut  tt  {futtilis)y  t  cum  prod.  suppl.  {refutare). 
§.  12. 

R  littera  non  est  eiecta  ante  d  nisi  in 

pedere  quod  pro  *perdere  dicitur ;  nam  cum  Graeco  neQdo), 
Scr.  pard  tam  bene  consentit,  ut  vix  ab  eis  disiungi  possit^ 
et  in  substantivo  podex  (ex  *pordex)  quod  ad  eandem  radicem 
spectat.    Vocalis  e  etiam  in  Graeco  TioQdrj  in  o  abiit. 

In  his  duabus  vocibus  tantum  ante  d  r  omissum  est^ 
quod  cum  omnes  aliae  linguae  servaverint  atque  vocalem 
brevem  reliquerint  nihil  obstat^  quominus  productionem  r 
extrusae  deberi  ponamus. 

Ante  t  autem  uno  in  verbo  r  interiit:  in 

sernpiternus  pro  *semperternus,  neque  exstat  compensationis 
caussa  productio^  id  quod  in  aliis  quoque  vocibus  videmus, 
ubi  bisyllabum  suffixum  adiectum  est  v.  c.  in  corpulentus 
pro  *  i  orpuslentus.  Vocalis  autem^  quae  remansit  intacta 
videtur  esse  quasi  quae  coniungendi  vim  habeat.  Qua  in 
re  etiam  accentus  quaedam  potentia  agnoscitur;  nam  cum 
et  paenultima  acueretur  et  prior  prioris  verbi  syllaba,  ante- 
paenultima  facilius  poterat  immutari  et  in  exiliorem  sonum 
abire. 

§.  13. 

Alia  est  r  litterae  ratio^  quae  in  una  voce  Latina  ante  i 
consonam  sonum  tam  tenuem  accepit,  ut  omitteretur. 


12)  Grassmannus  in  Kuhnii  annal.  Xll  [1863]  p.  88.  quattuor  tan- 
tummodo  genera  discernit. 

Id  enim  factum  est  in 

peierare,  cuius  verbi  omnes^  quomodo  paullatim  factae 
sint,  mutationes  in  manu  scriptis  traditas  H.  Usenerus 
in  Fleckeiseni  annal.  XCI  [1865]  p.  226.  tanta  cura  et 
diligentia  collegit;  quanta  adhuc  desideratur  in  permultis 
eiusmodi  vocabulis. 

Antiquissimam  autem  formam,  quae  in  yeterrimis  Plauti 
codicibus  superest,  perkirare  fuisse ,  nos  docet  etymologia; 
est  enim  compositum  ex  praepositione  per  (cf  Gr.  TcaQcc) 
cum  verbo  iurandi.  Litteras  igitur  non  mutatas  ante  ocu- 
los  habemuS;  sicut  in  substantivo  periurium,  ubi  Romanos 
nunquam  r  litteram  ita  emollivisse  videmus^  ut  eiecerint. 
Postea  autem  ex  periurare  factum  est  perierare ,  quam  for- 
mam  extitisse  suspicatus  quidem  est  C.  L.  Schneiderus 
(elem.  I,  573)  his  tantum  verbis  in  libro  de  orthographia 
exhibitis  adductus^  cui  Bedae  nomen  impositum  est  (p.  2343. 
4.  Putsch.):  j^Periurus  qui  male  iurat:  peiero  vero  verbum 
r  non  debet  habere^  est  enim  quasi  peius  iuro^^  (refutat 
igitur  auctor  formam^  quod  partem  compositi  priorem  parum 
intellegit;  immo  vero  ignorat  voces  periurus  et  peiero  non 
esse  seiungenda);  at  nunc  multis  bonorum  codicum  testi- 
moniis  ab  Usenero  enumeratis  ^  ^)^  id  certe  patescit^  periero 
dictum  fuisse.  Sed  in  volgari  usu  erat  peiero,  in  qua  r 
littera  non  iam  exstat^  ut  etiam  m  peiuri  (Aen.  11^  195  Medic. 
prima  manu)  quod  vocalem  u  intactam  ostendit. 

§.  14. 

Sunt  multa  vocabula  in  quibus  r  ante  s  elisa  est.  Quam- 
quam  hoc  ex  numerO;  cum  in  longe  plurimis  iam  antea 
propter  contractionem  quandam  vocalis  fuerit  longa  ^^)  unum 
huc  pertinet:  singularis  illa  vox  quae  legitur  apud  Pa- 
cuvium 


13)  Ad  quae  accedit  apud  Minucium  Felicem  (ed.  Halm.  1867)  30, 
20 :  perierante. 

14)  V.  c.  prdrsa  ex  *proversa,  rursus  ex  *revorsus  al. 

unose  (cf.  Nonium  p.  183^  20).  Ex  *  univorse  factum  est 
^unvorse  (cf.  in  senatus  consulto  de  Bacchanalibus  oinvorsei 
i.  e.  universi)j  deinde  ^unorse  (quemadmodum  Lachmannus 
et  Bernaysius  Lucr.  IV.  260  unorsum  scribunt,  ubi  neces- 
sario  trisyllabum  est  iUud  verbum),  tum  '-^unosse  (cf.  pros- 
siim,  introsswuy  pro  prorsum  introrsum),  denique  unose.^^) 

lam  accedimus  ad  nasalem  litteram  n,  quam  Latini  ante 
consonas  h,  /,  v  nusquam  eiecerunt,  nisi  in  praepositione  con. 

§.  15. 

Quamvis  enim  in  compositis  cohihere^  cohortari  al.  n  lit- 
tera  non  remaneat,  scrvabant  illam  in  omne  tempus  verba 
cum  praepositione  m  composita,  cf.  inhihere^  inhonestus,  in- 
humanus  al.,  quae  quidem  omnia  primo  obtutu  certis  finibus 
contineri  non  possc  videntur,  sed  videntur  tantum;  cum 
enim  nasalis  in  praepositionis  ab  initio  exstet,  con  praepo- 
sitio  facta  est  ex  cum,  quod  antiquius  fuisse  nemo  negabit; 
labialis  igitur  sonus  ante  A  spirantem  gutturalem  non  po- 
tuit  pronuntiari  quapropter  transformata  est  in  n  gutturale^ 
quod  n  adulterinum  ut  grammatici  dicunt  comparandum  est 
est  cura  Sanscr.  li.  Quod  gutturale  n  postquam  mutari 
coeptum  estj  maiore  erat  exilitate,  quam  n  primitivum^ 
quod  mutatione  nunquam  atfectum  etiam  ante  h  manet, 
quasi  vetustate  duratum  cf.  anhelare ,  cuius  praetixum 
Curtius  sine  dubio  recte  (elem.  etym.  p.  275)  composuit 
cum  Gr.  dva. 

Et  cadem  de  caussa  in  vocibus,  in  quibus  praecedit  prae- 
positio  con  scmivocalibusy  et  v  nasalem  non  servatam  puto, 
servatam  autem  esse,  praepositione  in  praecedente. 


15)  Haec  scripseram  cum  vidi  Lachmannum  eandem  verbi  unose 
originem  descripsisse  (ad  Lucret.  p.  230).  Quod  vero  arbitratus  est, 
iam  in  unorse  et  deorswn  o  vocalem  longam  fuisse  ut  in  vocabulo 
prorsum  opinio  fefellit  virum  doctissimum.  Longe  enim  alia  est 
ratio  unorse,  deorsum,  alia  vocabuh  prorsum,  quod  contractione 
ortum  est  ex  * provorsu/a. 

Corssenus  quidem  (de  pronunt.-  p.  250)  commemorat 
etiam  praepositionis  in  finalem  litteram  eiectam  esse  ante 
semivocales,  quamquam  exemplum  neque  ipse  afFert,  neque 
ego  inveni;  nam  iventa  pro  inventa  in  ed.  Diocl.  nullius 
momenti  est,  quod  et  posteriore  tempore^  anno  301.  post 
Chr.  n.  est  scriptum  et  permultis  scribendi  vitiis  inqui- 
natum. 

Quod  spectat  ad  praepositionem  con  ante  j  Lachmannus 
ad  Lucret.  11,  1061  (p.  136)  collegit 

coiicere,  confirmatum  cum  testimoniis  grammaticorum^ 
tum  veterrimis  codicibus,  pro  coniicere ,  quod  ipsum  in  qui- 
busdam  locis  invenitur; 

coiectura  in  vetustissimo  Frontonis  (p.  290)  manu  scripto. 
Deinde  in  sepulcrorum  inscriptionibus  habemus 

coiux,  coiugi  pro  coniux^  coniugi. 

Hinc  facile  colligi  potest,  quomodo  factum  sit 

cuncti,  quod  Klotzius  (lahni  annall.  XL  [1844]  p.  18) 
recte  ex  coniuncti  exortum  fuisse  censet.  Eiecta  enim  na- 
sali  ante  ^  extitit  haec  forma:  coiuncti.  Postea  consonam 
j  inter  duas  vocales  positam  omitti  potuisse  docemur  com- 
paratis  verbis  biga  pro  "^biiuga,  quadriga  pro  ^quadriiuga. 

Quam  rationem  etiam  Corssenus  (additam.  crit.  p.  297  sq.) 
defendit.  Sed  Fleckeisenus  (titul.  L,  p.  14)  illam  sententiam 
impugnavit,  qui  ex  analogia  vocis  bucina  ex  *bovicina  con- 
tractum  esse  existimavit  cuncti  ex  *  covincti  (cf.  Curtius 
elem.  etym.  p.  638.  not.).  Elementa  quidem  revera  non 
obstant,  sed  propter  significationem  assentiri  nequeo,  quo- 
niam  vinciendi  verbi  vis  ac  potestas  est  parum  affinis  verbo 
cuncti  cf.  Cic.  Fam.  10,  21:  a  cuncto  populo ;  id.  Phil.  2,  9: 
in  tanta  laetitia  cunctae  civitatis.  Huc  accedit  quod  iam 
Festus  (p.  50,15  Muell.)  rectam  explicationem  suasit:  ,^Cuncti 
significat  quidem  omncs,  sed  coniuncti  et  congregati'^  atque 
Servius  ad  Aen.  I,  522:  yfiuncti  non  idem  significat  quod 
omnes.  Cicero  saepe  ait  cuncti  atque  omnes :  quia  omnes 
non  statim  sunt  cuncti,  nisi  iidem  siniul  sint  iuncti.'^ 

§.  16. 

Denique  haec  duo  exempla  in  vetustissimis  monumentis 
prolata  ostendunt^  n  evanuisse  ante  v: 

in  (oventionid  (in  senatus  consulto  de  Bacehan.  1.  22)  et 
in  covenumis  (C.  I.  Lat.  I,  532). 

Neque  alia  in  Umbrica  lingua  horum  compositorum  est 
ratio;  cf.  Tcuveitu  =  convehito,  lcuvertu  =  convertito  (AK, 
monum.  Umb.  I,  92). 

Attamen  quae  norma  in  his  est  observataj  non  potuit 
in  verbo  nolo  valere^  neque  cum  Corsseno  consentio,  qui 
(de  pronunt. p.  316)  notavit,  nolo  factum  esse  ex  ""noln^volo. 
Nam  comparato  verbo  ne-scio  primitivam  formam  *ne-volo 
esse  perspicimus,  in  qua  fortasse,  quemadmodum  *  se-luo, 
*  se-cors  abierunt  in  solvo ,  socors ,  eodem  modo  prioris  syl- 
labae  vocalis  sic  affecta  est,  ut  *novolo  fieret. 

§•  17. 

Sequitur  ut  de  iis  vocibus  quaeratur,  in  quibus  lit- 
teras  7il  coniunctas  olim  fuisse  constat.  E  quibus  ad  hanc 
disputationem  unum  pertinet  ilico  quod  factum  est  ex 
in  loio,  Cuius  prope  eadem  ratio  mihi  videtur  esse,  quam 
supra  (§.  10)  in  voce  mercennarius  statui,  praeterquam  quod 
scriptura  tradita  diversa  est.  Nam  ut  de  hoc  verbo  erat 
iudicandum,  rectam  quidem  esse  scripturam  cum  nn  duabus 
litteris  propterea  quod  ilJam  optimi  codices  praeberent,  sed 
non  quod  natum  esset  ex  *mercednarius  ^  ita  etiam  hic  est 
dicendum,  cum  nunquam  hoc  de  quo  modo  disputamus 
verbum  scriptum  inveniatur  geminata  V^*),  non  licere  alia 
scriptura  uti^  nisi  zVzVo;  nihilo  vero  minus  mediam  quan- 
dam  intercedere  potuisse  formam  illico  inter  in  loco  et 
ilico.  II  Ad  quam  sententiam  confirmandam  adhibere  possum, 
quod  deminutiva;  quae  desinunt  in  olla:  corolla  ex*coro7i{u)la, 
pcrsoUa  ex  '^' pc.rso{u)la ^  exorta  sunt  per  assimilationem  (cf. 

16)  Qiio  iure  lan  apud  Pliii.  N.  H.  XIII,  20  scripserit  illico  nescio, 
praesertim  cum  Detlefsen  restituerit  ilico,  alterius  scripturae  testimo- 
nio  non  allato. 

Ludov.  Schwabei  librum  de  deminutivis  Gr.  et  Lat.  p.  38)  et 
quod  in  poetarum  scenicorum  lingua  en  illum  vel  en  illam 
contrahuntur  in  ellum^  ellam.  Quod  vero  forsitan  quispiam 
obiecerit,  in  verbo  ellum  geminatam  esse  liquidam  propterea 
quod  iam  in  verbo  illum  insit,  hoc  nuUi  est  otfensioni;  ex  iam- 
bica  enim  mensura  verbi  illum  e.  g.  Plaut.  mil.  glor.  1231  : 
Spero  ita  futurum  qudnquam  ^illum  multae  sibi  expetessunt 
apparetj  unam  tantum  consonam  l  pronuntiatam  et  audi- 
tam  fuisse.  Ex  *  en{i)lu'm  igitur  factum  est  ellum  (cf.  Bri- 
xium^  praef.  ad  Trinum.  p.  18);  ubi  relictam  videmus 
assimilationem^  quae  non  est  servata  in  ilico:  altera  l  eiecta 
est  et  postea  ,^  antepaenultima  nunquam  non  producitur^' 
(prolegg.  ad  Pl.  p.  CXXII). 

§.  18. 

Ab  huius  disputationis  consilio  abhorrent  omnia  ea  vo- 
cabula  in  quibus  n  excidit  ante  sibilantem  s.  Nam  cum 
Guil.  Schmitzius  multis  musei  Rhenani  locis  docuit^  omnes 
vocales  ante  ns  producte  esse  pronuntiatas  ^  tum  aperte 
Cicero  (orator  48  §.  159)  praepositionis  m  vocalem  ante  s 
confirmat  longam  esse. 

Neque  huc  pertinet: 

iferos^')  (cfr.  inscr.  Or.  Henz.  n.  7341)  qua  in  forma 


17)  infei-us  et  infimus  iam  Boppius  composuit  cum  Scr,  adliaraSy 
aclhamas,  ad  quam  senteiitiam  sustentandam  Corssenus  (symb.  crit. 
p.  198  sq.)  exhibuit  formam  iferos,  ex  qua,  cum  nasalis  non  nitere- 
tur  etymologica  auctoritate,  eluceret  n  litteram  dimitti  potuisse.  Aliam 
loannes  Schmidtius  viam  ingressus  est  (Kuhnii  annal.  XV  [1860] 
p.  158.)  sed  successu  parum  felici.  Existimat  enim  inferus  Latinos 
dixisse  pro  *in{s)terus,  *inisterus,  praepositione  scilicet  in  coniuncta 
cum  duobus  comparativi  suffixis,  itemque  infimus  pro  *in{s)timus  *ini- 
stimus.  Sed  in  multis  quidem  vocabulis  modo  vidimus  n  quasi  obso- 
levisse,  quoniam  n  omnium  sonorum  ante  s  (cf.  anusvara  Sanscritum) 
est  tenuissimus.  At  in  Latina  lingua  talem  litterae  s  eiectionem  nullo 
certo  exemplo  comprobatam  et  cum  ipso  linguae  ingenio,  quale  supra 
exposuimus,  pugnantem,  non  statuerim.  Aliis  eisque  etiam  gravioribus 
argumentis  illam  refellit  opinionem  Corssenus  (additam.  crit.  p.  192). 

ante  /  labialem  nasalis  omissa  est^  quod  in  syllaba  subiecta 
/  Ciceronis  testimonio  (1.  c.)  producte  dictum  est. 

§.  19. 

Litera  n  in  quo  vocabulo  ante  t  suo  loco  remota  fuerit^ 
est,  ut  vere  dicam,  nullum ;  nam  quod  eius  rei  a  quibusdam 
(cf.  Kuhnii  annall.  XVI.  [1867]  p.  198)  afFertur  exemplum, 
prorsus  est  refellendum. 

Pro  lanterna  enim  saepius  laterna  forma  usitatissima 
exhibetur,  id  quod  falsum  esse  Buechelerus  in  mus.  Rhen. 
n.  s.  XVIII  [1863]  p.  393  exemplis  ex  optimis  manu  scriptis 
depromptis  aiFatim  demonstravit:  formae  igitur  carenti  n 
littera  aut  nihil  aut  parum  auctoritatis  relinqui.  Praeterea 
autem  hoc  habeo  argumentum  si  non  firmissimum^  at  certe 
adferendum.  Non  solum  illo  temporC;  quo  Romanorum 
litterae  maxime  florebant,  sed  extrema  linguae  Latinae 
aetate  etiam  a  vulgo  usurpatam  esse  formam  lanterma  Franco- 
gallico  lanterne  docemur. 

Quamquam  paullatim  n  omissam  fuisse  nemo  negabit, 
talia  etiam  exempla  codices  vetustissimi  nobis  praebent, 
\ii  pulveruletus  B,.  Aen.  VII,  625;  in  hanc  tamen  quaestionem^ 
quae  omittit  recentiora  Latinae  linguae  saecula,  nihil  inde 
fructuum  redundabit. 

§.  20. 

Consona  m  tribus  tantummodo  quod  sciam  in  verbis  ita 
eiicitur^  ut  producat  vocalem  antecedentem:  primum 

preluni  quod  Pottius  (quaestt.  etym.  II  '  288)  iure  ex 
^^premlum  factum  esse  existimat.  Optime  enim  et  premendi 
notio  in  huius  vocabuli  usum  cadit  fOelpresse)  et  formatio 
aliis  exemplis  iisque  non  paucis  similis  est,  cf.  ve-lum  ex 
'■^veh-s-Ium,  ma-la  ex  ^•mac-s-la,  ala  ex  '^ac-s-la,  sella  ex  ^sed-la. 

Accedunt  duo  vocabula  in  quibus  m  elisum  est  ante  n: 

septeni  noveni,  quae  distributiva  nata  esse  ex  ^  septem-ni 
*novem-ni  manifestum  est. 

§.  21. 

S  litteram  insequentes  et  liqiiidae  et  mediae  consonae 
adeo  respuunt;  ut  hae  litterarum  coniunctiones  sd,  sl,  sm,  sn, 
sr,  sv  in  lingua  Latina  nunc  quidem  servatae  non  sint,  nisi 
in  paucissimis  verbis,  de  quibus  infra  disputaturi  sumus. 

Ex  antiquiore  autem  aevo  plura  exempla  traduntur,  in 
quibus  sm,  sn  cet.  pronuntiata  sint^  quorum  nonnulla  afferre 
lubet: 

Pestus  s.  V.  dusmo  (p.  67.  Muell.)  prodidit,  ab  antiquis 
cosmittere  pro  committere  dictum  fuisse.  Quam  formam  Pot- 
tius  (quaestt.  etym.  I  ^  253)  ita  explicare  studuit^  ut  litteram 
s  tribueret  stirpi  smit)  comparato  Goth.  smeitan^  Germ. 
smizan,  sed  Corssenus  (symb.  crit.  p.  431)  hanc  opinionem 
recte  spernens  et  propter  notionis  discrepantiam  et  diver- 
sitatem  litterarum  (exspectamus  scilicet  *smeithan,  non 
smeitan)  non  sine  magna  probabilitate  iudicavit^  s  litteram 
olim  adiunctam  fuisse  praepositioni  con,  velut  praeposi- 
tionibus  ah,  suh,  ec^  oh,  al.  {ahs-tinere,  su(b)s-tentarey  ecs-pedire, 
o(b)s-tendere). 

Deinde  commemorandum  est  vicesma,  quod  reperitur  in 
tabula  aenea  (C.  1.  Lat.  I  n.  187)  qua  in  forma  lingua  quasi 
multo  longius  progressa  esse  videtur  vel  potius  non  plena 
et  clara  voce  pronuntiatus  sed  tam  tenuis  et  oppressus 
erat  sonus  inter  s  et  m  insertae  vocalis  u  (e),  ut  plane  in- 
teriret. 

Denique  Losna  in  speculo  Praenesti  reperto  et  adservato 
cum  cista  Ficoronia  legitur  (C.  L  Lat.  I  n.  55)  infra  mu- 
lierem  stantem  iuxta  quam  luna  dimidiata  picta  est.  Cors- 
senus  (de  pronunt^  p.  280.  not.  p.  362.  not.)  neque  illam 
formam  neque  alias  in  eodem  speculo  scriptas  {Foloces, 
Amuces)  Latinae  linguae  proprias  esse  putat.  Nescio  quidem 
de  nomine  Losna  quid  statuam^  at  Corsseno  non  assen- 
tiemur^  quippe  cum  apud  Plautum  (Bacch.  894)  Polluces 
forma  quanivis  propter  vocalem  u  paullo  recentior  nequa- 
quam  tamen  prorsus  diversa  reperiatur  et  Varro  (de  1. 
Lat.  V  §.  73)  haec  tradat:  ^^in  Latinis  litteris  inscribitur 

ut  UolvdevKrjQ  Polluces^  non  ut  nunc  Pollux.'^  Olim  autem^ 
ante  Sullam^  simplicibus  consonis  utebantur  geminatarum 
loco,  ita  ut  Poloces  nihil  habeat^  quod  displiceat.  (Cf. 
O.  lahnus  cista  Ficoron.  p.  57.) 

§.  22. 

Sed  redeanius  eo,  unde  profecti  sumus.  In  permultis 
vocibus  s  excidit  ante  eas  consonas  quas  supra  posui.  Primo 
loco  commemorare  velim  verba  cum  praepositione  dis  com- 
posita,  quae  incipiunt  a  liquidis  mediisque  consonis  atque 
substantiva  inde  derivata: 

DiducOj  dilabor,  diligo,  diluceo ,  diluculum,  alia  huius  modi 
semper  scribuntur  pro  ^disduco,  ^dislabor  cet. 

Item  ante  m  iabialem  dimittere,  dimovere,  simiHa.  For- 
mam  autem  integram  et  intemeratam  eius  verbi,  quod  se- 
cundo  loco  posui;  in  senatus  consultu  de  Bacchan.  (C.  I. 
Lat.  I.  n.  196.)  scriptam  reperimus  1.  30.  dismota  (nom.  plur.). 

Deinde  haec  exempla  afferam,  quae  pariter  atque  verba 
modo  enumerata  meliorum  hde  librorum  et  inscriptionum 
nituntur : 

diripio,  dirumpo,  diruo,  constanter  in  Vergili  manu  scriptis, 
divido,  alia,  olim  certe  ^'disripio,  ^disvido,  disrumpere,  quam 
postremam  formam  in  codice  Bacchidum  a  Ritschelio  littera 
B  significato  (v.  441.)  habeS;  in  aliis  etiam  dirrumpere  ge- 
minata  r  littera. 

In  hoc  numero  etiam  quaedam  exempla  habenda  sunt, 
in  quibus  ante  semivocalem  i  sibilans  eiicitur: 

diiudico  et  diiungimur ,  quod  in  Plauti  mil.  glor.  1327 
veterrimi  codd.  praebent.  Sed  etiam  disiectus,  disiungo  in 
usu  erant. 

Atque  praepositionem  dis  brevem  fuisse  vel  e  verbis 
diribeo  (pro  *dis-hibeo),  diriiiio  (^vo  ^dis-imo)  intellegitur.  Omni- 
bus  autem  in  compositis  modo  allatis  1  o  n  g  a  m  vocalem  vi- 
demus  5  pauca  tantum  assimilabant  sibilantem  consonae 
subiectaC;  quod  semper  fit  in  iis,  quae  a  littera  /  incipiunt. 

§.  23. 

lam  perlustremus  vocabula,  quae  cum  olira  sl  ostendissent, 
tum  sibilantem  extriverunt: 

alea  ex  ^aslea  procreatum  esse  Pottius  (quaestt.  etym. 

519)  statuit  a  rad.  as  iacere  {cf.  prdsakas  ipro  pra-asaJcas 
Wiirfel). 

Porro  pilum  descendit  a  rad.  pis  (Sct.  pish)  conterere^ 
commolere,  quae  ipsa  et  immutata,  pisere  enim  apud  Ca- 
tonem  et  Plinium  reperitur,  et  nasali  aucta:  pinsere  apud 
Ennium  Varronis  testimonio  aliosque  scriptores;  pilum  igi- 
tur  dictum  est  aut  pro  ^pis{u)lum  aut  t  inserto  pro  ^pistu- 
lum,  id  quod  pistillus  commendare  videtur. 

qualum  e  forma  ^quasilurn,  ^quaslu^n  contrahitur,  ut  de- 
minutivum  quasillus  edocet.  Quamquam  Doederlini  (synon. 
et  etym.  VI  p.  295)  coniecturae  propter  Graecae  consonae 
^  cum  sibilanti  cognationem  xdd-og  quoquC;  quod  Hesychius 
tradidit  explicatione  addita  GTtvQlg  cum  qualus  et  quasillus 
comparandum  esse  unum  obstat^  quod  sonus  fortasse  si- 
milis  est,  nullo  modo  similis  est  origo  earum  litterarum; 
nunquam  enim  Graeco  ^  respondet  Latinum  s. 

In  his  tribus  verbis  vocalis  producta  apparet,  ubi  antea 
brevis  locum  tenuerat.  At  uno  in  verbo^  quamvis  s  ante  l 
omissum  sit,  brevis  vocalis  remanet: 

corpulentus  ^  de  quo  conferas  quae  de  sempiternus  (§.  12) 
disputavi. 

§.  24. 

Trausgrediamur  ad  eas  voceS;  in  quibus  ante  m  eiectio- 
nem  sibilantis  statuere  debebimus. 

In  duobus  verbis  antiquos  s  ante  m  locutos  esse  tradi- 
tum  est :  dumosus  et  omen.  De  verbo  omen  in  fine  huius 
paragraphi  disputabimus.  dumosus  autem  dictum  esse  pro 
^dusmosus  facile  est  intellectu  ex  ea  explicatione ,  quam 
Festus  afi^ert  (p.  67,  8  Muell.):  dusmo  in  loco  apud  Livium 
(Andronicum)  significat  dumosum  locum.    Quapropter  Car. 

Odofr.  Muellerus  in  adnotatione  ad  illum  locum  recte  pu- 
tat,  dusmus  antiquum  fuisse  adiectivum.  Hoc  vocabulum  si^ 
ut  Curtius  (elem.  etym.  p.  211)  coniecit/ ex  *densimus  factum 
similique  modo  ex  hoc  ortum  est^  quo  faciundus  ex  facien- 
dus  j  habuit  syllabam  ab  initio  productam.  Neque  tamen 
neglegenda  est  ea  scriptura^  quae  in  cod.  Verg.  Palat.  prima 
manu  (ecl.  15)  reperitur  dummetum,  ut  dummosus  quoque 
ecl.  I;  77  ge.  II^  1 80  scribendum  esse  videatur  (vid.  Ribbeckii 
ind.  gramm.  ad  Verg.). 

Prorsus  eadem  ratio  incidit  in  verba  pomerium  et  pome- 
ridianus  ^  quae  ex  primitivis  formis  posmerium  posmeridianus 
facta  fuisse  Ritschelius  primus  perspexit  (cf.  mus.  Rhen. 
Vn  [1850]  p.  566  sq.  =:  opusc.  II,  541  sq.)  argumento  usus, 
quod  Festus  (Paul.  Diac.  p.  248  Muell.)  posimerium  exhibet 
antiquiorem  formam,  qua  re  atque  ex  multis  aliis  causis  a 
Ritschelio  allatis  argute  coniecit,  praepositionis  post  formam 
originariam  esse  pos^  ea  quae  optime  respondet  Umbr.  pus, 

At  forsitan  quispiam  obiecerit,  st  litteras  eiectas  esse, 
quod  plena  forma  postmoerium  apud  Varronem  (de  1.  Lat. 
V  §.  143)  legatur:  accedere,  quod  Cicero  diserte  haec  di- 
cat  (orat.  47  §.  157):  et  "^posmeridianus^,  *^quadrigas',  quam 
'post-meridianus';  ""quadriiugas*  libentius  dixerim.^^) 

At  ego  quidem  pro  comperto  habeo,  illam  formam  post- 
meridianus  fictam  esse  ad  similitudinem  formae  ea  aetate 
usurpatae  post^  id  quod  apertis  verbis  Liv.  I,  44,  4  signi- 
ficat:  ,^pomerium,  verbi  vim  solam  intuentes,  postmoerium 
interpretantur  esse;  est  autem  magis  circamoerium.^^  Ea 
enim  aetate  forma  pos  non  amplius  in  usu  erat;  sed  cum 
post  dicere  solerent,  paullatim  coeptum  est  usurpari  post- 
meridianus,  postmoerium. 

Tum  e  forma  triresmos,  de  qua  iam  §.  7  mentionem  feci, 
priscam  latinitatem  sm  coniuncta  dixisse  in  verbo 

^resmus  (remus)  coniectare  possemuS;   nisi  illud  monu- 


18)  Probandae  esse  mihi  videntur  Doederlini  et  Fleckeiseni  emen- 
dationes;  cf.  Fleckeis.  misc.  crit.  p.  48  sq. 

mentum,  columnam  rostratam  dico^  Claudii  demum  impera- 
toris  tempore  scriptum  esset.  Itaque  nihil  aliud  inde  cogno- 
scimus  nisi  quid  ea  aetate  de  antiquiore  earum  formarum 
condicione  senserint.  Verum  si  respicimus  Graecam  pari 
modo  confictam  vocem  SQeT{.i6g,  in  qua  ante  posita  est  r, 
verisimile  videtur,  illud  triresmus  recte  formatum  fuisse  (ut 
in  antiquiore  lingua  Lat.  pesna  e  rad.  TTex)  atque  remus  e 
^resmus  exortum. 

Postremo  huc  referendum  est  semestris ,  qua  in  voce 
duplex  quidem  littera  x  elisa  est  (cf.  §.  27)  sed  fortasse  x 
illa  prius  quam  plane  abiecta  est,  aliquamdiu  in  s  emollita 
est,  id  quod  in  nonnullis  vocabulis  animadvertimus  sescenti, 
praetestati^  mistus  pro  mixtus  al.  (vid.  Corss.  de  pronunt.- 
p.  297). 

Etiam  in  omen  eiectione  sibilantis  s  factam  esse  pro- 
ductionem  iudicaremus,  si  ex  Varronis  verbis  (de  1.  Lat. 
VI  §.  76^:  ^alterum  (omen  scilicet)  quod  ex  ore  elatum  est, 
osmen  dictum"  recte  efficeretur  priorem  huius  vocabuli 
partem  idem  esse  os  quod  exstat  in  oscines^  quo  nomine 
aves,  quae  ore  facerent  auspicium,  ab  auguribus  appella- 
bantur.  At  etiamsi  nequaquam  dubitandum  est,  quin  vere 
antiquior  eius  vocis  forma  sit  osmen^  explicationem  tamen 
Varronis  non  probamus. 

Neque  enim  in  Latina  lingua  ullum  exstat  exemplum 
coniuncti  suffixi  men  cum  substantivo^  sed  semper  prior 
pars  est  stirps  quae  dicitur  verbalis.  lam  quaerimus  quae 
sit  radix  eius  syllabae  05? 

Omen  autem  dicunt  rem  fortuito  auditam  vel  oculis  con- 
spectam,  ex  qua  aut  bonum  aut  malum  vaticinatur.  lam 
cupa  sciamus  et  o  saepissime  factum  esse  ex  au  et  revera 
j  verbum  inveniri  cum  diphthongo  au,  quod  perbene  quadrat 
in  ominis  significationem ,  dico  audio:  facile  est  coniectatu, 
huius  verbi  radicem  inesse  etiam  in  nomine  omen.  Est 
autem  rad.  aF  (ato))  quacum  Curtius  Scr.  rad.  av  beachten 
recte  composuit  et  Lat.  aveo  (imper.  ave).  Ad  eandem 
stirpem  tribus  in  linguis  s  litteram  adiectam  invenimus 

(Lat.  auris  pro  ^  ausis ;  Goth.  auso;  Lit.  ausis;  vid.  elem. 
etymol.  n.  619).  Atque  ab  hac  ^ausmen,  osmen,  denique 
omen  deducendum  esse,  mihi  quidem  constat. 

Quae  si  recte  se  habent,  primitiva  ominis  notio  haec  est : 
id  quod  aliquo  modo  sensibus  percipitur.  Simul  autem 
apparet  a  productionis  suppletoriae  exemplis  hoc  vocabu- 
lum  esse  eximendum. 

§.  25. 

In  eis  quae  modo  praecesserunt  nullum  exstat  exemplum, 
in  quo  sibilanti  ante  m  litteram  extrusa  brevis  vocalis  re- 
licta  sit.  Quam  normam  non  ubique  valere,  haec  duo  vo- 
cabula  statim  afferenda  sunt  documento: 

Camena,  de  quo  verbo  Varro  (de  1.  Lat.  VII  §.  26)  haec 
protulit:  ^Casmenarum  -f^Yi^awm  vocabulum  ita  natum  ac 
scriptum  est.^^  Etiam  Festus  eam  formam  antiquiorem 
exhibuit.  Quibus  testimoniis  manifestum  fit  radi^em  ean- 
dem  esse,  quae  in  sanscrito  qas,  canere,  praedicare  et  in 
nomine  qasman,  cantus,  conspicitur  (cf.  Grassmann.  Kuhnii 
annall.  XVI  [1867]  178).  Sed  ex  eadem  forma  Casmena 
alia  via  ac  ratione,  mutato  scilicet  s  in  r  prodiit  Carmena, 
quam  formam  Varro  1.  1.  tradidit:  ,,alibi  Carmenae  ab  eadem 
origine  sunt  declinatae/^  ut  ex  ^casmen,  ^silicesnium  factum 
est  carmen,  silicernium. 

Atque  Camillus  aut  Camilla,  cuius  plenior  forma  apud 
Vergilium  exstat^  Aen.  XI,  543: 

—  matrisque  vocavit 
nomine  C asmil  lae,  mutata  parte  C amillam. 
Hic  quoque  brevis  vocalis  post  sibilantem  eiectam  non 
mutata  est. 

§.  26. 

Sed  iam  ad  aliud  genus  vocum  accedendum  erit. 

n  quoque  nasalis,  ut  iam  supra  dixi,  vim  habere  solet 
sibilantem  sibi  praepositam  eiiciendi.  Incipiamus  a  verbo 
aeneus.    Cum  et  in  lingua  Umbrica  ahesnes  et  in  Sanscrita 

ajasmaja  (ajas  ferrum),  quae  idem  significant  atque  illa 
Latina  vox^  s  littera  inveniatur  ante  n,  dubitari  nullo  modo 
potest  quin  in  Latina  quoque  lingua  s  omissa  sit.  ^^) 

Sequitur  canus,  quocum  composuit  primus  Aufrechtius 
(Kuhnii  annal.  IL  [1853]  p.  151)  ex  Oscorum  lingua  casnar. 
Ad  hanc  vocem  explicandam  nullo  adiuvamur  praesidio 
nisi  loco  quodam  Varronis  "^^)  (de  1,  Lat.  VII  §.  29):  ^^item 
significat  (cascum  scil.  idem  esse  ac  vetus)  in  Atellanis 
aliquot  Pappum  senem  quod  Osce  casnar  appellant.^^  Re- 
citavi  autem  illa,  ut  legi  debere  Mommsenus  censet  (vid. 
lib.  de  diall.  Ital.  p.  268)  non  ut  vulgo  leguntur.  Proinde 
ab  auctore  sic  concluditur:  Senem  quidem  appellabant 
casnar ,  veteris  igitur  significatio  in  hoc  verbo  inerat.  At- 
que  cum  verborum  et  cascus  et  casnar  eadem  stirps  pro- 
pria  sit,  cascus  quoque  significare  necesse  est  vetus.  De 
origine  harum  vocum  nihil  certi  explorare  potui. 

Plurimis  adductus  maximae  auctoritatis  exemplis  unice 
hanc  scripturam  veram  probavit  Fleckeisenus  (tituli  L 
p.  10).  Quod  attinet  ad  formationem  idem  vir  cl.  glos- 
sam  adnotavit  Festi  (p.  339.  MuelL),  ut  statim  recte 
describam:  ^^scesnas  [Sabini  dicebant  quas]  nunc  cenas" 
simulque  adiiciens^  duobus  in  locis  ab  eodem  auctore 
caesnas  antiquiorem  exhibitam  esse  formam  pro  caenis. 
Certum  ergo  est,  in  hoc  quoque  verbo  s  ante  n  excidisse. 


19)  Alia  forma  alieneus  cum  eadem  auctoritate  nitatur  (cf  Fleck- 
eiseni  titulos  L  p.  7)  qua  illa  non  aspirata,  recte  suspicari  videor, 
Sanscrito  j  in  mediis  vocabulis  Latinis  respondere  aspiratam  h. 

20)  Qui  praeterea  exstant  tres  loci,  in  quibus  casnar  legatur,  hi 
nullius  sunt  momenti :  primum  quod  Festus  (vel  Verrius  p.  47,12): 
„casnar  senex  Oscorum  lingua"  e  Varronis  libro  exscripsit;  deinde 
apud  Nonium  (p.  86.  Merceri):  „vix  effatus  erat,  cum  more  maiorum 
ultro  casnares  arripiunt  et  de  ponte  in  Tiberim  deturbant"  neque  tra- 
ditum  est  casnares  in  codd.,  qui  exhibent  carnales,  neque  si  traditum 
esset,  quidquam  afFerret  lucis  origini;  denique  apud  Quintilianum  I, 
5,  8:  ,,in  oratione  Labieni  in  PoUionem  casnar  assectator  e  Gallia 
ductum  est"  optimi  codd.  non  habent  casnar  sed  casami  vel  casamo. 

Accedit  quod  in  tabulis  Iguvinis  quater  forma  qesna  inveni- 
tur,  ubi  sibilantem  servatam  videmus.  Praeterea  autem  in 
eodem  monumento  qersnatui'  i,  e.  cenati  traditur.  Qui  Um- 
brorum  sonus  litteris  rs  redditus  cum  semper  fere  factus 
sit  e  littera  c?,  Leo  Meyerus  (gramm.  comp.  I,  245)  recte  con- 
iecit^  cesna  originem  deduxisse  e  rad.  khad^  edere. 

Nolo  silentio  praeterire  losephi  Scaligeri  coniecturam; 
qui  procreatum  fuisse  e  cesna  silicernium  suspicatus  est, 
quam  primus  quantum  videam  in  doctorum  memoriam  re- 
vocavit  Leop.  Schneiderus  elem.  II,  475  (non  demum  ut 
Fleckeisenus  1. 1.  not.  arbitratur  Theod.  Aufrechtius).  Rectam 
autem  opinor  viam  iam  ipse  Scaliger  monstravit:  „cesna  — 
unde  silicesnium^  postea  silicernium."  Nam  eam  formam,  quae 
est  cersna  unquam  apud  Latinos  exstitisse  parum  veri  si- 
mile  est.  Immo  ex  d  littera/  quae  apud  Umbros  in  rs  abiit, 
in  lingua  Latina  primum  s,  deinde  r  factum  esse  videtur. 

degunere,  quod  ex  una  cognovimus  glossa  Festi  (p.  71,21 
Muell.):  degunere  degustare.  Componendum  est  cum 
rad.  yev  pro  yevo  (yevco)  Scr.  gush^  gern  haben  ita  ut  pri- 
mitiva  forma  ^degusnere  fuerit.  Cum  nulla  caussa  aflferri 
possit,  cur  stirpis  gus  vocalis  longa  esse  debeat,  in  hoc 
numero  posui,  in  dubio  vero  relinquendum  est,  utrum  verbi 
degunere  altera  syllaba  brevis  an  longa  sit. 

fanum.  Ante  n  esse  extritam  s  apparet  ex  Osco  nftmine 
fiisnam,  quod  Mommsenus  (lib.  de  diall.  Ital.  p.  308)  inter- 
pretatus  est  per  fanum.  Hac  de  caussa  Curtius  (elem.  etym. 
p.  231)  maiore  cum  probabilitate  a  rad. /es  (festus,  festivus) 
Gr.  ^EG  deducit  quam  Varro  (de  1.  Lat.  VI.  §.  54)  a  fando. 

penis  cum  plane  quadret  propter  notionem  in  Scr.  pasas, 
Aufrechtius  (Kuhnii  annall.  I  [1851]  288)  e  ^pesnis  factum  esse 
putat,  quod  confirmari  videtur  Festi  glossa  (p.  205,14  M.); 
j^pesnis^  pennis  ut  Casmenas  dicebant  pro  Camenas."  Hunc 
locum  Fleckeisenus  sic  emendare  studuit  (tituli  L  p.  11 
not.  alt.)  ut  penis  pro  pennis  scribendum  sit.  Ac  verisimile 
sane  est,  hoc  loco  antiquiorem  formam  traditam  esse,  quae 

in  ipsis  litteris  ad  nostram  aetatem  traditis  nunc  non  amplius 
inveniatur. 

pone  exortum  est  ex  ^posne,  in  qua  originaria  forma 
ipsam  illam  a  Ritschelio  perspectam  veterem  praepositionem 
pos  (vid.  §.  24)  recognovimus. 

pono  pro  *posno  e  ^posino.  Et  sibilans  in  perfecto  po- 
sui,  et  brevis  vocalis  o  comparet. 

In  venum  et  in  verbo  eiusdem  stirpis  veneo  longa  e  vo- 
calis  facile  explicatur  per  eiectionem  litterae  5  quae  ap- 
paret  in  Sanscr.  vocibus  vasnas  KaufpreiS;  vasnam  Miethe. 

Postremo  eadem  de  caussa,  qua  commotus  in  proxima 
paragrapho  semestris  enumeravi,  his  adiungo 

seni,  senai'ius  similia^  quae  facta  sunt  e  ^sesniy  ^  sesna- 
ri^is  cet. 

Omnibus  his  perspectis  exemplis,  in  quibus  olim  in- 
vicem  exceperant  sn,  productionem  vocalis  (ut  omittamus 
degunere,  quo  in  verbo  utrum  vocalis  u  compensationis 
caussa  sit  producta,  an  natura  longa  non  iiquet)  invenimus 
eiecta  sibilanti. 

Sed  aliam  viam^  assimilationem  dico,  ingressus  est  lin- 
gua  in  substantivo  penna,  quod  in  antiquiore  latinitate  pesna 
dicebatur  pro  "^petna  (Gr.  rad.  Tiei;)  cf.  Festus  p.  209. 

§.  27. 

lam  comprehendamus  ea  exempla ,  in  quibus  x  ante  l 
evanuisse  videatur)  quamquam  verisimile  est  non  statim  x 
eiectum  esse,  sed  prius  delituisse  c  tum  demum  s.  (Cf. 
Ritschl  mus.  Rhen.  X  [1855]  p.  455.  opusc.  II  p.  687.) 
Videmus  enim  multis  in  vocibus  emollitam  esse  x  dupli- 
catam  litteram  in  s  v.  c.  pausillatim  pro  pauxillatim,  (cf. 
Ritschelii  gloss.  Plaut.  opusc.  11  p.^250);  videmus  in  his  vo- 
cabulis  sescenti,  sescuplus,  disco,  misceo,  Sestius  aliis  non  ser- 
vatum  esse  c  sed  s;  omnino  autem  insignem  fuisse  in  lit- 
tera  x  sibilantis  pronuntiationem  intellegitur  ex  vetustarum 
inscriptionum   scriptura  xs,   e.  g.   saxsum  taxsat  deduxsit 

(Corss.  de  pronunt.^  p.  296).  Ita  evenit,  ut  ex  "^axla  "^asla 
fieret,  postremo  s  ante  l  elisa^  ala. 

Cicero  quidem  (Orator  45  §.  153)  haec  habet:  ^^quin  etiam, 
verba  saepe  cohtrahuntur  non  usus  causa  sed  aurium;  quo 
modo  enim  vester  '  Axilla'  Ala  factus  est  nisi  fuga^  litterae 
vastioris?  quam  litteram  etiam  e 'maxillis'  et'taxillis'  etVe- 
xillo^  et'paxillo'  consuetudo  elegans  Latini  sermonis  evellit.^^ 
At  quis  crediderit  syllabam  positione  longam  eamque  etiam 
accentu  praeditam  excidisse?  Immo  axilla  est  deminutivum 
eius  vocis  quae  fuit  axula,  quae  quidem  ab  eo  quod  Gothi  usur- 
parunt  ahsala  non  multum  aberat.  Quod  si  forsitan  quispiam 
dixerit;  simpliciorem  subesse  verbo  ala  formam  ^agla  quippe 
cum  radix  sine  dubio  sit  ag  (cf.  Schwabeilib.  de  demin.  p.98) 
vel  ^acla  ex  analogia  Sanscr.  a^a  (Curt.  elem.  etym.  p.  123); 
obsistere  videtur,  quod  et  in  Graeca  et  in  Germanica  lingua 
exstat  radix  sibilanti  aucta  ax;  habemus  enim  a^cDv  et  ahsa 
et  illud  quod  etiam  significatione  simillimum  est,  ahsala. 

Similis  ratio  intercedit  inter  mala  et  maxilla^  quae  deri- 
vanda  sunt  a  rad.  mak,  quae  in  Graeco  f.iaooo)  pro  fiidxjto 
depsere  subigere  apparet.  Mala  igitur  (ex  ^  masla)  id 
quod  cibos  depsit  et  subigit. 

Deinde  palus  factum  est  ex  ^paxlus  ^paslus  (cf.  v.  pa- 
xillus)  a  radice  pag  quae  inest  in  pango. 

Itemque  talus  ex  *  iaxlus ,  cuius  radicem  esse  tak  (cf. 
Tsvyi^,  TOKog;  Scr.  taksh  behauen,  verfertigen;  Lat.  tec-s-o 
i.  e.  texo,  textura)  etsi  non  omnibus  numeris  certum  est,  ex 
eo  tamen  veri  simile  fit,  quod  ceteris  quoque  in  linguis  eam 
videmus  auctam  esse  sibilanti  s.  Ex  eadem  radice  emanarunt 

tela,  telum,  suhtilis. 

Denique  velum,  si  ex  similitudine  reliquorum  verborum 
quae  enumeravimus  licet  coniecturam  facere,  non  tam  natum 
est  ex  ^vehlum,  quam  ex  ^veslum  ^'vexlum  (cf.  vexillum). 

§.  28. 

Restat  ut  verba  faciamus  de  gutturalibus  meris  in  me- 
diis  vocabulis  elisis.  Quo  in  genere  non  iam  ut  in  eis  verbis 

quae  antecesserunt.  per  certos  quosdam  assimilationis  quasi 
gradus  diversas  diversis  temporibus  cernimus  formas,  sed 
aut  statim  sola  vocabula  productione  suppletoria  facta  aut 
praeter  haec  vocabula  invenimus  antiquissimas  voces  quae 
gutturalem  adhuc  exhibent,  quo  fit  ut  qua  ratione  ac  via 
altera  forma  ex  altera  nata  sit  coniectando  magis  quam 
demonstrando  detegere  possimus. 

Ut  autem  certo  quodam  ordine  procedat  disputatio  nostra^ 
a  gutturalibus  ante  l  elisis  initium  capiamus. 

Quae  Corssenus  contra  disputavit  (de  pronunt.^  p.  641. 
not.)  hanc  gutturalis  c  eiectionem  propterea  non  esse  veri- 
similem^  quod  ijivenirentur  vocabula  vinclum,  periclum^  poclum, 
oraclum,  saeclum,  guhernaclum  y  meraclum,  miraclum,  taherna- 
clum^  vehiclum  similia,  in  quibus  cl  comodissime  coniungeren- 
tur:  hoc  quidem  propterea  non  magni  momenti  est,  quod 
etiam  alibi  usum  linguae  parum  sibi  constare  videmus. 
Nec  ipse  Corssenus  in  ea  re  sibi  constat;  ipse  enim  p.  638 
concedit  c  ante  l  esse  elisuni  in  substantivo  telum  pro 
*  tec-lum ,  deinde  p.  652  in  voce  culina  (ex  *  coclina ,  colina 
apud  Nonium)j  immo  p.  638  idem  factum  esse  cum  pro- 
ductione  suppletoria  statuit  in  verbis  elahi  (pro  ^  eclabi) 
elucere  (pro  ^  eclucere). 

Ac  profecto  verborum  cum  praepositione  ex  compositorum 
non  eadem  est  ratio  atque  earum  vocum  quas  supra  comme- 
moravimus:  ala  mala  talus  cet.  (§.  27.)  In  illis  enim  prius 
elisa  est  gutturalis  (*  asla)y  tum  demum  sibilans  (ala),  Con- 
tra  hic  (siquidem  plena  addita  est  praepositio  ex ,  et  non 
statim  sicut  in  Graeca  lingua  altera  forma  ec)  initium  fe- 
cisse  sibilantem  apparet  ex  vetustioribus  formis  ecfari,  ec- 
fatus  j  ecfatam,  ecfero  al.  Deinde  gutturalis  eiectionem  se- 
cuta  est  vocalis  productio;  ita  ut  statuamus  priores  fuisse 
formas  ^ecdico,  ^  ecgero,  *  eciicio,  *  eclahor,  ^  ecmico,  ^  ecnascor, 
^ecripio,     ecvado,  postea 

edico,  egero,  eiicio,  elahor  et  quae  sequuntur. 

Media  gutturalis  excidit  in 

exilis  quod  contractum  e  forma  ^exig{i)lis  iam  diu  cogni- 
tum  est. 

In  eodem  numero  ponimus 

moles  quod  Duentzerus  (Kuhnii  annall.  XV  [1866]  p.  366) 
non  iniuria  comparavit  Gr.  vocabulis  f.i6yog,  jiiox^og,  in 
quibus  cum  servata  sit  gutturalis  veri  simile  fit  Latinam 
primariam  formam  fuisse  ^mogles. 

§.  29. 

Consonae  cm  nulla  in  voce  Latina  inter  se  coniunctae 
inveniuntur,  id  quod  aperte  dicit  Marius  Yictorinus  (p.  2456. 
Putsch.):  ,;Juxta  autem  non  ponebant  (antiqui)  cmj' 

Quare  primum  in  lama  ante  nasalem  eiecta  videtur  gut- 
turalis,  quod  comparatis  vocibus  lacus,  lacuna  perspicitur. 
In  quibus  cum  vocalis  primae  syllabae  brevis  habeatur^ 
originalem  fuisse  formam  ^lacma  putare  debemus^  sed  Idma 
forma  stirpis  vocalem  longam  ostendit. 

Tum  ad  hoc  verba  limus ,  limes,  timen  accedunt,  quorum 
stirps  in  Itcinus  integra  est  conservata,  sed  magna  est  dif- 
ficultas  quod  vocalem  i  vocis  ohliquus  alia  esse  mensura, 
quam  in  licinus  videmus.  Nec  tamen  propterea  prorsus  ne- 
gaverim  illud  verbum  ex  eadem  stirpe  potuisse  oriri. 

Etiam  rimaj  rimor  in  hoc  numero  ponenda  esse  Pottius 
(quaestt.  etymol.  11  ^  p.  283)  recte  suspicatur.  Nam  aut  a 
verbo  ringi  derivata  videntur,  a  quo  vox  rictus  deducta  est, 
aut  a  stirpe  quae  in  Graeco  SQelxeiv  inclusa  habetur. 

Nec  minus  in  temo  prima  syllaba  in  gutturalem  priore 
tempore  exiit^  quippe  quod  verbum  cum  radice  t€z  (t^xtw, 
sTexov)  componendum  esse  constet.  Cf.  Curtium,  elem. 
etymol.  p.  198  sq.  Si  quis  dubitationem  moveat,  num  c 
littera  ante  m  elisa  sit  an  g,  quam  consonam  non  minus 
omitti  posse  ante  nasalem  labialem  deinde  demonstrabimus, 
scilicet  quod  ab  eadem  radice  t£x  descendat  tignum:  g  ex  c 
ortam  esse  verisimile  est  subiecta  littera  n;  non  enim  magis 
invenitur  cn  coniunctio  in  Latina  lingua  quam  cm. 

Earum  litterarum  de  quibus  modo  mentionem  feci  con- 
cursus  conspicitur  sane  in  decmus^  decmo  (C.  I.  Lat.  I  n.  821). 
Sed  leguntur  haec  in  his  solis  duobus  antiquioris  mo- 
numenti  locis.  Adeo  enim  levis  et  exilis  ille  vocalis 
u  vel  i  sonus  in  verbo  decumus  vel  decimus  fuit^  ut  vix 
videatur  auditus  fuisse  proptereaque  facillime  in  scribendo 
omissus,  quo  facto  duae  consonae  conveniunt,  admodum 
difficiles  ad  pronuntiandum  ut  in  vicesma  (§.  21).  Haec 
fuerunt;  in  quibus  c  gutturalis  ante  m  a  Romanis  eiiceretur. 

Lamentum  ex  hoc  numero  excipimus  quoniam  huius  verbi 
significatio  multo  melius  quadrat  in  Corsseni  explicationem 
(symb.  crit.  p.  2)  qui  propriam  fuisse  ^  clamentum  existimat 
formam^  quam  in  Pottii  originationem,  qui  radicem  lak  inesse 
in  hoc  verbo  arbitratur  quae  subest  voci  loqui^^). 

§.  30. 

Venimus  ad  c  abolitum  ante  n  nasalem: 

Lana  dicitur  pro  ^lacna,  quod  propter  significationem 
et  elementorum  concordiam  respondet  Gr.  Xdxvtj,  Idxvog. 
Eadem  de  caussa  his  adnumeranda  est  v.  lanugo  ^  in  qiia 
ipsa,  cum  prima  syllaba  producta  sit^  extrusam  gutturalem 
coniicimus. 

Neque  ulli  dubitationi  obnoxia  est  eiectio  gutturalis  in 
V.  aranea  propter  Gr.  aQaxvog  vel  ccQdxvrj.  Quamquam  vox 
transiisse  videtur  in  Latinam  linguam  e  Graeca. 

deni^  denarius  facta  ex  ^decni  ^decnarius^  quorum  prior 
syllaba  brevis  est  in  decem. 

pinus  e  ^picnus  Schleicherus  (compend.''^  p.  259)  fictum 
esse  iure  censet.  C  enim  litteram  videmus  in  picea  (Gr. 
TtevKTj)  pic-s  i,  e.  pix^  a  quibus  vocibus  non  segreganda 
videtur  pinus, 

21)  Quod  Corssenus  Pottii  originationi  obsistere  dicit  voealis  d  lon- 
gam  mensuram  parum  circumspecte  iudicasse  videtur  vir  doctissimus; 
non  enim  necesse  est  lacmentum  fuisse  formam  originariam,  sed  Idmen- 
tum  facillime  evadere  poterat  per  productionem  suppletoriam  ex  *Zac- 
mentum. 

Porro  planus  Curtius  recte  composuit  cum  planca  plan- 
cus,  Gr.  Tcld^,  TtXdKivog,  ita  ut  gutturalem  primitivae  for- 
mae  propriara  fuisse  pro  certo  habeamus. 

quini  j  quinarius  e  ^  quincni  *  quincnarius  (cf.  Gr.  ni^ine, 

T18VT8), 

Denique  similis  litterarum  ratio  est  in  verbo 
vanus  cf.  vacuus ,  de  quibus  non  opus  est  ut  copiosius 
dicamus. 

§.  31. 

Ne  quis  g  consonam,  si  sit  in  stirpis  extremo  loco  po- 
sita  ante  consonam  m  necessario  ut  c  extrudi  putet  haec 
obstant:  fragmentum,  augmentum ,  tegmen,  segmen,  nisi  quod 
in  hoc  media  in  tenuis  locum  successit. 

Attamen  etiamsi  in  his  consona  g  servata  est^  in  qui- 
busdam  potuit  ea  consonarum  coniunctio  displicere  et 
vitari.  Primum  haec  sunt  dicenda^  quae  sunt  maxime 
in  luce  posita: 

examen  deductum  a  rad.  ag  (agere)  ut  agmen ,  in  quo  g 
servata  est;  item  g  aliquoties  legitur  in  Mediceo  Vergili 
cod.  prima  manu  scripta  in  exagmine.  Ex  hac  origine  facile 
intellegitur  primariam  notionera  fuisse  exigendi  a  qua  quo- 
modo  reliquae  significationes  proficiscantur  manifestura  est. 

Prorsus  eandem  rationem  exhibet 

suhtemen,  cuius  in  simplici  fbrma  (tegmen)  g  relinquitur 


22)  Prorsus  autem  displicere  gm  recentiore  Latinae  linguae  tem- 
pore  Schuchardtus  (Vocalism.  I,  146)  probavit.  Sic  in  Mediceo 
Aeneidos  cod.  scriptum  est,  ut  Wagnerus  (^orthogr.  Vergil)  nos 
edocet  amen  pro  agmen  V,  602,  ubi  prima  syllaba  sine  dubio  producta 
est.  Quanquam  Wagnerus  hanc  sententiam  profert,  ex  ea  scriptura 
colligendum  esse,  Christianos  fuisse  homines,  qui  Mediceum  codicem 
exaraverint ;  verisimile  igitur  viro  cl.  videtur,  memoriam  illa  lectione 
allatam  fuisse  eius  vocis,  quae  in  fine  carminum  sacrorum  poneretur. 
At  in  errorem  incidisse  Wagnerum  mihi  persuasum  est;  cum  libra- 
rium  pronuntiandi  consuetudinem  scribendo  imitatum  esse  multo  sit 
probabihus. 

et  rursus  in  Vergili  optimis  codd.  formam  suhtegmen  scri- 
ptam  invenimus.  Hanc  vocem  cum  subtexendi  verbo  co- 
haerere  apertum  estj  derivatur  ex  eadem  radice  takj  quam 
littera  s  auctam  in  Scr.  taksh  et  Latino  temo  cognovimus^ 
sed  in  boc  numero  enumeravi^  quod  media  inter  eas  quas 
attuli  voces,  teximen  dico  et  temen,  forma  {tegmen)  semper 
in  usu  fuit. 

Jlamen,  sacerdotis  nomen^  cuius  originem  in  flagrandi 
verbo  (cp^ey)  Gr.  Curtius  primus  invenit  (de  nominum  Gr. 
form.  p.  42)  qui  adiicit:  bene  enim  sacerdos  ab  incendendo 
igne  nominatur.  Nullo  autem  modo  L.  Meyero  (gramm. 
compar.  11,  275)  assentiemur^  cum  temere  iudicat  exortum 
esse  illud  verbum  ex  Sanscr.  hrahman.  Etiam  in  verbis  de- 
rivatis,  ut  flarnonia,  flaminis  munus,  et  Flaminius  g  omittitur. 

Sed  idem  in  alias  voces  cadit,  ut  in  has  quattuor:  con- 
taminare ,  frumentuiriy  iumentum,  umidus  y  id  quod  per  rectam 
originationem  certissime  evincitur;  g  enim  aut  in  formis 
cognatis  apparet  aut  invenitur  in  radicibus,  a  quibus  de- 
^uxerunt  vocabula. 

A  rad.  tag  {tangere)  originem  duxerunt  *co«ia^mmare  vel 
^  contagminatio ,  unde  postea  nata  sunt  contaminare  et  con- 
taminatio.  Contra  verba  contages,  contagium,  contagio,  quae 
ex  eadem  radice  descendunt  gutturalem  tenuerunt.  Sed 
quamquam  in  his  quoque  vocalis  a  producitur;  rationem 
horum  vocabulorum  aliam  esse,  quam  antecedentis  vocis 
(contaminare)  sponte  elucet.  Augetur  enim  ut  in  legio,  con- 
dlcio  quantitas  vocalis  in  verbis  contages  al.;  ad  sublatam 
positionem  compensandam  producitur  in  contaminare. 

Eodem  modo  in  nomine  frumentum  productam  illam  lit- 
teram  u  ortam  esse  intellegimus ;  puto  enim  adhibita  ver- 
borum  in  aliis  linguis  comparatione ,  Scr.  hhug\  Gothic. 
hrukjan^  in  nostra  lingua  hrauchen,  quippe  quae  omnia  gut- 
turalem  habeant,  eam  quam  participium  fructus  praebet  et 
fruges  radicem  accipiendam  esse  frug ,  unde  extitit  ^frugi- 
mentum  ut  tegim,entum,  regimen  al.  deinde  ^frugmentum,  de- 
nique  gutturali  littera  amissa  frumentum. 

Huc  proxirne  accedit  tertium,  quod  supra  posui^  verbum 
iamentum ,  quod  a  rad.  iug  (iungere)  descendens  profecto 
olim  fuit  ^ingmentum. 

Porro  in  voce  Umor  ^  Hmidus  cum  descendat  a  rad.  ug^ 
ita  ut  ^ugmor,  ^ugmidus  formae  prius  conformatae  sint^  g 
interiisse  Gr.  Curtius  in  elem.  etym.  p.  170  comparatis  lin- 
guarum  cognatarum  verbis,  quae  et  notione  et  formatione  ac- 
curatissime  responderent^  satis  luculenter  demonstravit. 

Ad  illa  vocabula,  quae  omnia  longam  vocalem  habent, 
quamvis  radicum  vocalis  sit  brevis^  adiiciendum  est 

stimulus,  ubi  g  ita  iteriit,  ut  nullum  eius  remanserit  ve- 
stigium.  Derivatum  enim  est  ex  rad.  stig  {oxiteiv),  unde 
etiam  sfdus  (pro  *stiglus)  descendit. 

Mirifice  ab  eis  verbis  de  quibus  modo  disputavimus 
abhorret  flamma^  quod  etsi  eandem  habet  cum  substantivo 
flamen  stirpem  cpXey  (flagrare);  non  tamen  sicut  flamen  produ- 
ctionem  ostendit  suppletoriam;  sed  assimiiatione  factum  est. 

§.  32. 

C  ante  t  excidere  potuisse  cum  olim  Corssenus  omnino 
negavisset^  duo  certe  exstare  eius  rei  exempla  postea  con- 
cessit :  Vitoria  quod  in  speculo  Etrusco  scribitur  pro 
Victoria  et  autor  scriptura  non  minus  probata  quam  auctor. 
Atque  exempla  nos,  quod  haec  disputatio  postulet,  adiun- 
gimus  haec  verba: 

Setius.  Quae  ad  scripturam  spectant  a  Ritschelio  (proleg. 
p.  LXXV.  CCCXXIV),  Wagnero  (orthogr.  Verg.  p.  472), 
Pleckeiseno  (mus.  Rhen.  n.  s.  VIII  [1852]  p.  222  sq.),  Klotzio 
(ad  Terentii  Andriam  p.  108)  exhibita  sunt,  quibus  haec 
commemoranda  habeantur,  setius  scripturam  et  in  tam  an- 
tiquis  monumentis  reperiri  quam  sunt  lex  repetundarum 
(C.  I.  Lat.  1  n.  198,70)  et  sententia  de  finibus  inter  Genuates 
et  Viturios  regundis  (1.  1.  n.  199,  26)  et  in  compluribus  bo- 
norum  Plauti  manu  scriptorum  locis,  tum  ubique  in  Me- 
diceo;  Vergilii  codice,  denique  apud  Lucret.  VI,  315;  ad 

quem  locum  Lachmannus  breviter  haec  adnotat:  secius 
prima  manu  oblongus^  quod  falsum  est.  Sed  tamen  multis 
in  locis  codices  scripturam  secius  praebent^  varia  lectione 
non  adscripta^  cf.  e.  g.  Terent.  Andr.  3,  2,  27  (507  Fleckeis.). 
Praeterea  autem  reconditiori  quoque  formae  sectius  in  hoc 
Plauti  versu  (Menaechmi  5,  1,  57):  ,,Haec  nihilo  esse  mihi 
videntur  sectius  quam  somnia  fidem  facit  Varronis  apud 
Gellium  (N.  A.  XVIII;  9;  4)  traditum  testimonium. 

lam  quaeritur,  quo  modo  explanari  possint  eae,  quas 
enumeravi;  formae? 

Ante  omnia  mihi  commemorandum  est^v  illas  formas  ab 
adverbio  secus  separari  nullo  modo  posse^  quod  cum  sae- 
pissime  in  manu  scriptis  loco  formarum  setius  vel  secius  vel 
sectius  inveniatur;  tum  propter  formam  et  notionem  ad  com- 
parandum  per  se  in  mentem  incidat. 

Itaque  eam  sententiam  quam  Fleckeisenus  exposuit, 
Corssenus  plus  semel  (symb.  crit.  p.  8  sq.  additam.  p.  47) 
impugnavit;  sustentandam  esse  puto. 

A  stirpe  sec  adverbia  secus  et  *secitus  derivata  sunt.  Ex 
hoc  postremo  comparativus  *secitius  conformabatur^  qui  vo- 
cali  i  elisa  sectius  factum  est.  Quod  Corssenus  contra 
monet :  etsi  fortasse  a  verborum  radicibus  adverbia  in 
-itus  nasci  possint,  nullo  tamen  modo  horum  adverbiorum 
exstitisse  comparativos ,  id  non  ab  omni  parte  rectum  est. 
Habemus  enim  apud  Celsum  duobus  in  locis  (V,  26;  7; 
28;  11)  comparativum  penitius. 

Quam  vero  explicandi  rationem  ipse  vir  cl.  proposuit :  e 
Sanscrita  radice  sang'  adhaerere  Latinam  stirpem  santjf  vel  sag 
procreatam  fuisse;  ex  ea  participium  segto  et  ex  hoc  denuo  com- 
parativum  formatum;  ita  ut  primitiva  notio  ^^magis  adhaerens 
vel  lentiuS;  tardius^^  esset;  ea  primum  propter  artum  notionis 
vinculum;  quod  intercedere  inter  sectius  et  secus  supra  com- 
memoravimuS;  non  verisimilis  est;  neque  in  ceteros  locos  prae- 
ter  tres  illos  a  Corsseno  allatos  quadrat  (Plaut.  Cist.  IV;  2;  24 
dico:  Sed  memet  rnoror^  cum  hoc  ago  setius  et  Tab.  Genuat. : 
Mora  non  fiat;  quo  setius  eam  pequniam  accipiant;  denique  Lex 

Servil. :  Nec  facito  [quo]  minus  setiusv e-fisit,  iudicetur-)  neque 
in  ipsis  illis  locis  necessaria  est.^^)  Nulla  enim  caussa  est^ 
cur  recedamus  a  volgari  atque  usitata  explicatione  aliter, 
verbi  caussa  aliter  atque  oportet,  deinde  remissius.  Et  quod 
Charisius  (instit.  gramm.  lib.  II.  p.  194.  Putsch.)  affert^  qui 
explicat:  secius  tarditatem  facientis  indicat,  serius  temporis^ 
item  nihili  aestimandum  est,  quippe  quod  ne  in  hunc  quidem  ab 
ipso  Charisio  laudatum  locum  cadat  (Verg.  Georg.  III,  367) : 

Jnterea  toto  non  secius  aere  ninguit, 

in  quo  cur  reiicienda  sit  notio  aliter  non  video. 

Verumtamen  (id  quod  cum  nostra  quaestione  artissime 
cohaeret)  Corssenus  sua  explicatione  in  idem  recurrit;  quod 
nos  demonstraturi  sumus,  ipse  negavit:  c  consonam  elidi 
ante  t.  Nam  formam  *  segtius ,  quam  substituit;  in  sectius 
transiisse  necesse  est,  sicut  actus  pro  ^agtus^  lectus  pro 
"^legtus.  Tum  formatio  nulla  alia  esse  potest,  nisi  quam 
Fleckeisenus  proposuit:  omittitur  enim  c  ante  t  consonam 
et  producitur  compensationis  cuiusdam  caussa  vocalis  prae- 
cedens,  quae  in  simplici  forma  secus  brevis  est. 

Quae  si  recte  disputavimus^  in  verbo  setius  pro  comperto 
habebimus,  c  consonam  extrudi  ante  t. 

Neque  aliter  de  verbis  invitus^  invitare,  vitare  existimo. 
Posteaquam  ea  quae  Fleckeisenus  (1.  1.)  et  Curtius  in  philol. 
annal.  (XCI  [1865]  p.  126  sq.)  exposuerunt  diligenter  cognovi 
et  perpendi  vix  dubitandum  esse  arbitror  quin  invitus  e 
rad.  tluxerit  j^ayi,  servata  in  tyicjv  et  Scr.  vaq  wollen^  a  qua 
descendit  part.  ^vicitus^  *invicitus,  quod  propter  litterarum 
rationem  respondet  Gr.  a-fexrjTog  (cf.  aenrjTi  apud  Hom.). 

Verbum  autem  invitare  contractum  est  ex  *  invic(i)tare^ 
*invocitare,  rad.  vec  (cf.  Gr.  /fix),  vitare  ex  *vic{i)tarej  rad. 
vic  (cf.  Gr.  fiyi). 

Quod  vero  attinet  ad  vocabulum  suspicio  a  verbo  suspi- 


23)  Cf.  Curtius,  elem.  etym.  p.  665:  Der  Etymolog  muss  sich  sehr 
hiiten  eine  Vorstellung,  die  einem  Worte  allenfalls  zu  Grrunde  liegen 
kann,  gleich  als  wirklich  ihm  zu  Grunde  liegend  hinzustellen. 

ciendi  formatum,  non  possum  Fleckeiseno  (vid.  etiam  titul. 
L  p.  30.)  assentiri,  qui  *  suspicitio  ab  initio  formam  fuisse 
putat.  Nam  Corssenus  et  in  bonis  codicibus  traditam  esse 
swspfcfo  scripturam  demonstravit  (symb.  crit.  p.  15)  et  com- 
paravit  formationem  verborum  condicio,  dicio,  aliorum,  quae 
in  optimis  manu  scriptis  cum  c  scripta  sunt.  Ut  autem  dicio 
ex  ipsa  rad.  dic  derivata  est^  sic  suspicio  e  rad.  spec. 

Atque  similis  quaedam  ratio  est  in  verbo 

convicium,  quod  admodum  probabiliter  cum  verbo  invi- 
tandi  a  Curtio  ita  comparatur  ut  ab  eadem  stirpe  voc  for- 
sitan  eo  tempore  exierit^  quo  ea  iam  in  vec  erat  mutata 
(cf.  Corss.  symb.  crit.  p.  72). 

Quare  suspicio  et  convicium,  e  numero  earum  vocum,  quae 
omiserunt  gutturalem  ante  t  litteram  removebuntur. 

Neque  ante  semivocales  media  gutturalis  quae  sola  illis 
antecedere  potest,  remanet. 

§.  33. 

Plurimis  exemplis  ante  j  {i  consonam)  emissam  esse  g, 
docuit  Th.  Aufrechtius  in  disputatione  (Kuhnii  annal.  1) 
quae  inscribitur:  J)as  lateinische  j  im  Inlaut. 

Sunt  autem  haec: 

Primum  mbior,  mdius  pro  ^magior^  *magius,  in  quo  quidem 
omissa  gutturali  producitur  vocalis. 

Tum  aio  ex  *agio  provenit^  quod  verbum  declinatum  est 
a  Scr.  stirpe  ah  dicere.  Quae  radix  brevis  mansit  in  sub- 
stantivo  adagium  e  quo  simul  conspicitur  vocabuli  aio  spi- 
rantem  i  non  respondere  Sanscrito  h,  quod  ut  semper  in 
mediis  vocibus  sic  in  *agio  Latino  factum  est  g. 

Deinde  meio  per  productionem  suppletoriam  ortum  esse  pu- 
tant  ex  *migio,  quod  a  rad.  mig,  Scr.  mih  effundere,  praesertim : 
mingere  Gr.  {o/Liixew)  derivatum  esse  propter  significa- 
tionem  et  propter  litterarum  rationem  certum  est.  Sed  rectius 
iudicare  Curtius  videtur,  qui  e  radice  mig  duplex  verbum  pro- 
diisse  existimat,  alterum  adiecta  nasali  mingo,  alterum  aucta 
vocali  *meigiOj  quod  tum  transiit  in  *megio,  meio. 

At  coniectari  licebit  puleium  ab  forma  apud  Ciceronem 
tradita  pulegium  descendisse^  cuius  verbi  secundam  syllabam 
brevem  esse  versus  Sereni  Samonici  (I,  18)  est  documento : 

Pulegium.que  potens  U7ia  super  aure  locahis. 

Sed  cum  hac  una^  quod  sciam,  auctoritate  illa  mensura 
constet;  caussam  non  video^  cur  lexicographi  recentiores 
pulegium  longa  e  vocali  exhibeant. 

Postremo  de  comparativo  peior  plura  dicam  oportet. 
Tres  enim  sententiae  sunt  prolatae^  de  quarum  una,  quam 
Corssenus  proposuit  (Kuhnii  annal.  III  [1853]  p.  249)  pro- 
pterea  mentionem  non  facturus  sum,  quoniam  ipse  postea 
(de  pronunt.^  I,  p.  311)  Aufrechtii  explicationem  probavit. 
Hic  enim  (Kuhnii  annal.  III,  p.  202)  ait,  cohaerere  compa- 
rativum  cum  rad.  pig  beschadigen,  cuius  cum  nullum  in- 
veniatur  testimonium,  tam  dubiam  originationem  accipere 
nuUo  modo  ausim. 

Probabilius  autem  E.  Foerstemannus  in  dissertatione 
de  comparativis  et  superlativis  linguae  Gr.  et  L.  [Halis  1844] 
p.  33  peior  cum  nayvQ,  confert^  iis  arguraentis  adhibitis^ 
quae  dubitationem  nullam  relinquant.  Censet  enim  „peior 
nihil  aliud  fuisse  nisi  Tiaootov  illud  Homericum;  ita  ut  pri* 
mum  significaverit  crassum,  deinde  rudem  et  hebetem,  quod 
idem  ipsa  verba  nayjoo,  et  crassus  significant.  Positivum 
igitur  esse  putat  adiectivum  pinguis^  quod  idem  esse  ac 
nayvc,  ad  unum  omnes  consentiunt,  ita  ut  inter  comparativos 
pinguior  et  peior  eadem  fere  ratio  intercedat,  quae  inter 
mingo  et  meio^',  nisi  quod,  cui  scntentiae  Curtius  fidem  facit 
(elem.  etym.  p.  249.  455)  pinguis  pro  penguis  habendum 
est;  qua  re  etiam  facilius  peior  explicabitur. 

Hoc  igitur  his  exemplis  confirmatur,  gutturalem  g  cuni 
consona  i  non  esse  a  Latinis  coniunctam,  atque  vocalem 
quae  anteierit,  g  eiecta;  productam. 

§.  34. 

lam  de  iis  verbis  est  disputandum,  in  quibus  ante  v 
semivocalem  gutturalis  interiit,  id  quod  factum  esse  in 

Irevis  patet  ex  Graeco  ^Qct%vg,  quae  iam  Festus  iudicavit 
esse  cognata  (p.  31,  11  Muell.  Breve  a  Graeco  descendit, 
quod  est 

in  levis  Benaryus  primus  statuit  (rom.  Lautlelire  p.  208) 
propter  Sanscritum  laghu  (vid.  Boppi  gramm.  comp.  p.  13) 
et  Graecum  slayivg.  Quibus  in  verbis,  exortis  ex  *bregvis 
et  *legvisj  v  littera  est  quasi  indurata  ex  m  vocali,  quae  vo- 
calis  e.  g.  in  verbo  tenuis  (Scr.  tanu)  quamvis  id  quoque  ver- 
bum  transierit  in  declinationem  cum  vocali  i,  servata  est, 
cura  aliis  in  vocibus,  consona  non  eiecta,  v  exstiterit,  ut 
gravis  pro  *gar-u-is  cf.  Scr.  guru. 

Porro  in  nivit,  niveus,  in  casibus  obliquis,  qui  ad  nomi- 
nativum  nix  pertinent,  aliis  verbis  cognatis,  quae  ducta  esse 
a  radice  snigh,  Scr.  snih,  humidum  esse,  Benfeyus  (griech. 
Wurzellex.  11,  54)  contendit,  gutturalis  originariae  stirpis 
exstat,  quod  apparet  ex  multis  formis  velut  e  nominativo 
nix  i.  e.  *nig-s  pro  *nigv-s,  e  tertia  sing.  persona  ningit,  al. 

Fortasse  etiam  reduvia  huc  facit,  ortum  ex  *red-ungvia 
quocum  compares  unguis  a  rad.  nagh,  quae  transponitur  in 
angh,  cf.  Scr.  nakhas ,  unguis  (cf.  Corss.  symb,  crit.  p.  587). 

Quibus  omnibus  in  vocabulis  vocalem,  quae  in  stirpibus 
fuerat  brevis,  etiam  elisa  g  littera  brevem  manere  videmus. 
His  vero  consideratis  Corssenus  videtur  recte  sic  iudicasse 
(de  pronunt.  ^  p.  390):  omissa  littera  g  ante  consonam  v 
nunquam  productam  esse  compensationis  cuiusdam  caussa 
vocalem  praecedentem. 

Attamen  de  hac  re  virum  doctum  prorsus  opinio  fefellit. 
Sunt  enim  vocabula,  quae  ante  gv  vocalem  correptam  habent, 
productam  g  littera  eiecta,  et  ita  quidem  ut  caussa  propter 
quam  longa  vocalis  sit  usurpata  nulla  alia  conspiciatur  nisi 
eiecta  gutturalis.  Ad  quam  sententiam  his  exemplis  ad- 
ductus  sum: 

Primum  verbum  conivere,  quod  longam  vocalem  ostendit; 
cum  in  stirpe  e  qua  est  derivatum :  mc  vel  gmc  brevis  insit. 
Georges  quidem  in  suo  thesauro  (ed.  1861)  cf.  etiam 
elem.  etymol.  p.  285  n.  442  notavit  nlco^  sed  vereor  ne  in 

errorem  inciderit.  Nam  illo  loco  Plautino  (Truc.  II,  1,  63. 
64)  quo  uno  verbum  nicere  legitur,  perfectum  usurpatum  est. 
Sed  cum  tempora  perfecta  vocalem  producere  soleant,  ne- 
cesse  non  est,  opinor,  praesens  quoque  scribere  cum  longa  i. 
Quae  cum  ita  sint  negare  non  debemus  vocalem  /  pro- 
ductam  esse  postquam  g  ante  v  omissa  esset. 

Etiam  in  mavis,  mavuU,  mavultis  longa  vocalis  a  mensura 
effecta  est  per  elisionem  gutturalis;  constat  enim  hoc  ver- 
bum  contractum  esse  ex  *mdg{e)vis  *mdg(e)vult  cet.  Idque 
Corssenus  quoque  statuit  p.  640:  cuius  mirere  inconstantiam, 
quippe  qui  denuo  p.  653  negaverit  g  ante  v  periisse  cum 
productione  suppletoria. 

uva  quod  a  Curtio  (elem.  etym.  p.  171  n.  159)  haud 
dubie  recte  cum  Lit.  uga  Beere  compositum  est  ita  ut  ex 
*ugva  exortum  sit.  Si  quis  primam  formam  non  esse 
*ugva  sed  *ugva  putet,  is  quo  se  nomine  tutetur  nescio: 
nam  in  omnibus  verbis  congenitis  u  vel  v  brevis  est,  cf. 
vyu](;  {^^-). 

uvere,  quod  Corssenus  ipse  (symb.  crit.  p.  57)  auctore 
Curtio  factum  esse  ex  *ugvere  probavit;  in  Graeco  enim 
vyQog,  cui  comparatur  Scr.  uksh  besprengen  prima  syllaba 
brevis  est,  at  in  Latina  lingua  Hvere  producte  dicitur. 

Hoc  igitur  constat,  eam  normam  quam  Corssenus  pro- 
posuit,  non  fuisse  constantem,  sed  in  plurimis  eam  valuisse, 
in  quibusdam  non  valuisse:  eiecta  g  gutturali  ante  v  voca- 
lis  praecedens  aut  relinquitur  intacta  aut  producitur. 

§.  35. 

lam  de  iis  vocabulis  est  videndum,  quorum  in  termina- 
tionibus  consona  evanuit.  Consideremus  autem  tales  tan- 
tum  syllabas  liuales,  quales  consonantibus  terminatae  sint, 
nam  productio  suppletoria  in  iis  Latinae  linguae  vocabulis 
statui  non  potest,  ubi  vocalis;  consona  abiecta,  in  fine  po- 
sita  apparet  velut  e.  g.  in  Sanscr.  lingua  pitd  pro  pitars. 

Postquam  cognovimus  mediis  quoque  in  vocibus  saepe- 
numero  vocalem  non  productam  essC;   etsi  duarum  con- 

sonarum  alterutra  interiisset,  non  mirabimur,  si  syllabae 
finales  brevem  vocalem  habere  videbimus,  quamquam  con- 
sona  eiecta  longam  mensuram  positionis  gratia  facile  quis 
desideret;  praesertim  cum  quasdam  terminationes,  quae  a 
principio  longam  vocalem  habuissent^  paullatim  quasi  ele- 
vatas  esse  pronuntiando  et  ad  brevitatem  dcpressas  satis 
constet. 

§.  36. 

Quod  factum  est  in  suffixo  ter.  In  hoc  s  li^itera^  primitus 
ad  nominativum  significandum  addita,  effecit  ut  ultima  syl- 
laba  in  rs  terminaretur  (v.  c.  ""paters,  cui  respondet  Graecum 
*nax£Qg)'.  secunda  consona  deinde  abiecta  longa  vocalis 
exorta  est  (Gr.  naTrjQ  Lat.  pater),  quam  rctinuerunt  veteres, 
id  quod  e  tribus  Vergilii  locis  concludi  potest.  Sunt  autem 
haec : 

Aen.  V,  521 :  Ostentans  artemque  pater  arcuryique  sonantem. 

—  XI,  469 :  Concilium  ipse  pater  et  magna  incepta  Latinus  — 

—  XII,  13:  Gongredior.  Fer  sacra,  pater^  et  concipe  foedus. 
Quibus  in  locis  a  Vergilio  formam  quae  antea  usitatis- 

sima  fuisset ,  restitutam  esse  contendit  Fleckeisenus  (philol. 
annal.  LXI  [1851]  p.  32). 

Cui  sententiae  Corssenus  (de  pronunt.  ^  I,  p.  360  sq.) 
propterea  adversatur,  quod  in  tribus  illis  locis,  quos  citavi, 
vox  pater  in  caesura  posita  sit,  caesura  igitur  effici  ultimae 
syllabae  productionem-,  praeterea  autem  constare  syllabas 
finales  Romanis  placuisse  breves,  Graecis  longas. 

lam  breviter  caussas  narrabo  quibus  commotus  ea  quae 
Corssenus  protulit  improbaverim. 

Certe  nemo  est,  qui  ignoret,  syllabas  finales  paullatim 
in  Latina  lingua  correptas  esse,  neque  vero  quisquam  ne- 
gavit,  sed  Fleckeisenus  sic  argumentatus  est:  antiquiore 
tempore  longa  fuisse  syllaba  finali  verbum  pater,  ut  com- 
parativos  qui  iam  apud  Plautum  (cf.  mil.  glor.  1294:  minor 
ea)  breves  inveniantur,  ut  suffixum  tor  quod  postea  cor- 
ripiatur. 

Hoc  igitur  loco  non  tam  quaeritur,  quo  lingua  fuerit 
inclinata^  quam  quae  formae  fuerit  origo.  Deinde  si  me- 
minerimus,  Augusti  aetate  poetas  aliquoties  longam  men- 
suram  restituisse;  pro  qua,  cum  secundum  ipsam  originem 
necessario  longa  esset,  scenici  poetae  et  volgus  brevem 
substituerant  (cf.  hic  certe  productum  sive  exortum  ex  *  hisce 
sive  ex  *hoice,  brevi  vocali  apud  Plautum  invenimus^  apud 
Vergilium  longa,  cf.  Aen.  \%  791:  Hic  vir,  hic  est . . . .)  fa- 
cilis  erit  coniectura;  eandem  condicionem  esse  suffixi  ter 
vocem  igitur  ^ater  producte  ab  initio  dictam  esse. 

Sequuntur  tria  vocabula  in  liquidam  exeuntia;  quae  omni 
tempore  productam  vocalem  servarunt: 

Lar^  par,  scd.  Sine  dubio  in  his  nominativi  signum  con- 
sona  s  fuit,  *Lars,  *pars.,  *sals  cf.  Gr.  «Ag;  genetivus  autem 
cum  stirpis  brevem  ostendat  vocalem:  Laris,  paris ,  salis, 
in  nominativo  abiecta  littera  s  vocalis  producta  est. 

§.  37. 

Liquidam  l  autem  in  fine  positam  vocis  elisam  esse 
ante  s  verisimillimum  mihi  videtur  in  secunda  persona  sing. 
ind.  a  verbo  velle,  sed  non  ex  *vlis  exortam  esse  vis  ^  ut 
Corssenus  olim  in  symb.  crit.  (p.  388  sq.)  contenderat. 

Aliam  quidem  explicationem  postea  proposuit  in  additam. 
p.  288.  ac  prior  eius  opinio  praeter  eam  caussam^  quam 
ipse  protulit^  etiam  propterea  refutanda  erat,  quod  quo- 
modo  secundum  illam  longa  vocalis,  auctore  Prisciano  (XIII, 
6  H.)  ab  antiquissimis  per  ei  (yeis)  scripta^  explicari  possit 
nemo  perspiciat.  Recentior  vero  Corsseni  sententia  haec 
est:  Declinatam  esse  Latinae  stirpis  formam  vol-^  vel-  e 
radice  var,  in  lingua  Sanscrita  eligendi  potestate  praedita^ 
ita  ut  r  littera  in  illa  persona,  de  qua  dicimus  relinquere- 
tur ;  fuisse  igitur  antiquiorem  formam  *  vers.  Ne  hoc  quidem 
cuiquam  opinor  persuadebit.  Graeco-italico  enim  tempore 
iam  illa  r  littera  radicis  var  non  amplius  in  usu  esse  po- 
tuit,  id  quod  e  Graeca  voce  ^ovXnf.iai  (rad.  (3oX)  luculenter 
cognoscimus. 

Itaque  puto^  primitivam  fuisse  formam  volis,  quae  ofFen- 
sionem  non  praebet,  si  respicimus  primam  pluralis  personam 
volumus,  quae  ipsa  vocalem  ante  terminationem  ostendat. 
Vocalis  autem  o  in  volis  propter  sequentem  i  litteram  in  i 
transiit;  nam  eodemiJoco,  quo  vocalis  o  vel  olim  o  fuerat  in 
vocibus  consul  (cosol),  famulus,  incola  in  aliis  cognatis  verbis  i 
successit ,  velut  in  consilium ,  familia ,  inquilinus.  Praeterea 
commemoranda  sunt  quae  Ritschelius  (in  indice  schol.  hibern. 
a.  1853  et  I854p.  V.)  inter  se  comparavit:  Vergulejus,  VergSlius, 
Avolejus  Avilius,  Canulejus  Canilius  al.  (videas  etiam  Corsse- 
num  de  pronunt.  ^  305).  Deinde  ex  forma  *vilis  orta  est 
eiecta  posterioris  syllabae  vocali  *vilsj  quo  in  verbo  quamvis 
in  ceteris  vocabulis,  ubi  h  in  fine  coniunctae  fuerant,  5  abiici 
solebat;  /  littera  eiecta  est:  remansit  alterius  personae  suf- 
fixum  5,  quippe  quae  littera  illius  formae  .propria  sit  et  pe- 
culiaris.    Ita  bene  explicatur  longa  huius  vocis  mensura. 

§•  38. 

Idem  evenit  in  paucis  vocabulis  quorum  stirps  finiti^ft' 
in  s: 

arhds  ex  arhos-s  ^  Ceres  ex  *  Ceres-s ,  pulvis  e  *pulvis-s, 
Quamquam  in  pulvis  postea  vocalis  correpta  est. 

Etiam  in  nominativo  mas  longam  esse  vocalem  a  com- 
plures  lexicographi  confirmant^  cuius  rei  quoniam  nomina- 
tivus  huius  vocis  apud  poetas  ita  tantummodo  usurpa4;ur, 
ut  sequatur  consona  positionem  efficienS;  nullum  exstat  cer- 
tum  exemplum. 

Denique  huc  adiungimus  nonnulla  substantiva  in  quibus 
ante  nominativi  notam  s  excidit  dentalis 

ahieSj  aries,  paries,  pes. 

^e  mensura  verborum  poUis  et  vas  eadem  de  caussa 
quae  pertinebat  ad  7nas  certum  iudiqium  facere  nen  licet. 

§•  39. 

lam  saepius  hac  in  disputatione  mentio  facta  est  voca- 
bulorum  quorundam  quae  cum  speciem  productionis  sup- 

pletoriae  praeberent,  nobis  huc  pertinere  non  viderentur; 
in  eodem  denique  numero  collocamus  perfecta  non  redu- 
plicata,  e  radicibus  a  litteram  continentibus  deflexa,  quae 
vocalis  producitur  in  perfecti  formis,  dico :  fregi^  feci,  cepi, 
egi^  pegi,  jeci;  nam  quod  Boppius  (gramm.  comp.  II  p.  428) 
ponit,  haec  perfecta  productione  suppletoria  facta  esse  ex 
*fre{f)gi^  *fe{f)ci^  *ce{c)pi  hoc  repelli  iure  mihi  videtur  a 
Corsseno  (symb.  crit.  p.  530  sq.)  qui  explicationem  magis 
probabilem  in  medium  protulit:  primum  formas  reduplicatas 
exstitisse  v.  c.  ^jejaci^  tum  stirpis  syllabae  vocalem  et  quasi 
debilitatam  et  productam,  ""jejeci^  ^fefeci  al.,  denique  syl- 
labam  reduplicatam  evanuisse;  nam  profecto  perfecta  eo 
incumbunt;  ut  vocalem  producant  (cf.  video^  *vevidi).  Eiusdem 
generis  est  coepit  apud  Lucret.  IV,  619,  quod  descendit  a 
rad.  ap  in  dpiscor  (apere). 

§.  40. 

In  praefatione  significavimus  ex  ipsa  linguae  natura 
profluere  studium  quoddam  facilioris  pronuntiationis,  quod 
varie  vocabulorum  formas  mutet.  Neque  vero  ea  linguae 
proprietas  tam  subito  progreditur,  ut  consonis  difficilioribus 
statim  elisis  prorsus  diversas  continuo  formas  efficiat.  Sed 
sensim  sensimque  per  varios  commutationis  quasi  gradus 
originarias  voces  ita  dissolvit  et  emollit,  ut  facillime  denique 
et  lenissime  singulae  litterae  inter  se  excipiant.  lam  si 
quaerimus  qui  sint  ei  emollitionis  gradus  non  opus  est 
ad  meras  confugiamus  coniecturas  quibus  certi  quidquam 
atque  indubitati  admodum  raro  eruatur.  Sed  in  in- 
scriptionibus  librisque  Latinis  et  in  cognatis  Italiae  lin- 
guis  firmissima  mediarum  illarum  formarum  relicta  sunt 
vestigia. 

Ac  primum  quidem  ut  exordiamur  ab  exemplis  certis- 
simis  dimidia  fere  pars  omnium  eorum  vocabulorum,  de 
quibus  agitur  in  disputatione  ita  comparata  est,  ut  praeter 
eas  formas  quae  productione  suppletoria  ortae  sunt,  aliae 
exstent  aut  certe  antiquissimis  temporibus  linguae  Latinae 

exstitisse  inscriptionum  et  grammaticorum  testimoniis  de- 
monstrentur  formae  assimilatae. 

Sunt  autem  hae: 

pm:  dmentum  ammentum; 

dl:  reliquiae  relliquiae;  rdligio  relligio;  relatum  rellatiim; 

ds:  divisi  divissi; 

dt:  casus  cassus;  futilis  futtilis ; 

sr :  dirumpere  dirrumpere; 

sn:  penis  pennis. 

In  hoc  exemplorum  numero  desunt  quaedam  consonarum 
coniunctiones :  dc  dn  rs  nl  ml  mn  sl  sm  quae  etsi  in  eis  verbis 
de  quibus  nunc  disserimus  assimilatae  non  inveniuntur  (nus- 
quam  enim  legitur  ^  quoccirca  *finnis  *unosse  *iUico  *preUum 
*septenni  *  aUea  *pommerium)  in  aliis  tamen  vocabulis  eandem 
ineunt  commutationem :  habemus  enim  accumbere  pro  *ad- 
cumbere,  mercennarius  pro  ^mercednar^ius,  prossus  ex  *  prorsus^ 
coroUa  pro  *  coronla^  coUigo  pro  *  comUgo,  solennis  ei  soUefunisj 
poUuceo  ex  *posluceOy  dwiimedum  pro  *  dusmetum,  ut  potuisse 
certe  aliquando  etiam  illas  formas  *  quoccirca  *finnis  cet.  in 
usu  esse  negari  vix  queat. 

Quid  igitur  impedit,  quominus  in  omnibus  eis  exem- 
plis  ubi  consonae  pm  bm  tn  (sn)  dc  dl  dn  ds  dt  rs  nl 
ml  mn  sl  sm  sn  sr  conjunguntur  inter  formam  ori- 
ginariam  et  formam  productam  assimilationem 
olim  interpositam  fuisse  coniiciamus? 

Deinde  non  plena  assimilatio  facta  est  in  eis  vocabulis 
ubi  inter  se  excipiunt  consonae  rd,  ri,  di.  Sed  harum  quo- 
que  vocum  similis  est  ratio  et  explicatio.  Litterarum  enim 
r  et  d  certe  sonus  natura  tam  similis  erat  ut  similiores  fieri 
vix  possent.  Et  in  coniunctionibus  ri^  di  assimilatio  omnino 
existere  non  poterat,  quia  spirantes  nunquam  geminantur. 

Denique  nasalem  n  ante  h,  i,  v  fere  semper  obscuratam 
et  sic  ad  sequentis  consonae  naturam  propius  adductam 
esse  Corssenus  docuit. 

Cognata  est  ratio  et  condicio  earum  consonarum  quae 
in  fine  vocabulorum  positae  eiiciuntur  et  vocalem  ante- 

cedentem  producunt.  Singula  enim  sententiae  vocabula  cum 
ita  in  sermone  coniungantur  ^  ut  nulla  interposita  mora  al- 
terum  excipiat  alterum;  similiter  atque  in  mediis  vocabulis 
prius  fit  assimilatio;  in  aliis  vocibus  progressiva  quae  vo- 
catur  V.  c.  ^Lars  ^Larr  ^  *sals  *  sall  (cf.  fer-se  ferre^  vel-se 
velle),  in  aliis  regressiva  ut  in  pes  i.  e.  *peds^  *pess  (cf.  *divid- 
si  divissi).  Deinde  littera  assimilata  evanescens  efficit  pro- 
ductionem  suppletoriam. 

In  omnibus  igitur  his  vocabulis  prior  consona  ita  emol- 
lita  et  obscurata  est,  ut  ambiguus  quidam  et  anceps  sonus 
existeret  qui  non  iam  verae  consonae  haberet  vim  et  pro- 
nuntiationem;  sed  quasi  antecedentis  vocalis  contineret  sup- 
plementum.  Ita  facile  evenit^  ut  deniqua  nihil  audiretur 
nisi  producta  vocalis;  consona  sequens  plane  evanesceret. 

§.  41. 

Difficilior  est  explicatio  eorum  verborum,  in  quibus 
gutturalis  eiecta  antecedentem  vocalem  produxit^  quippe 
in  quibus  verbis  ipsa  lingua  Latina  medias  formas  quae 
explicent  diversos  commutationis  et  transitus  gradus  non 
praebeat.  Attamen  non  omnibus  destituti  sumus  explicandi 
adiumentis.  Habemus  enim  substantiva  aranea  lana,  quae 
cum  eandem  habeant  et  stirpem  et  formationem  atque 
Graeca  nomina  aoaxvrj ,  Xd%v7],  ex  ipsa  lingua  Graeca  in 
Latinam  transiisse  non  iniuria  censentur.  Apparet  igitur 
in  his  nominibus  gutturalem  %  excidisse  ante  nasalem. 
Deinde  in  lingua  Umbrica  pro  Latino  c  substituitur  aspi- 
rata  A  ante  t:  rehto  =Lat.  rectus,  ahtu  —  Lat.  acto  (monum. 
Umbr.  II.  p.  367  sq.).  lam  cum  ne  in  illis  quidem  voca- 
bulis  Latinis  verisimile  sit  continuo  excidisse  gutturalem; 
quid  tandem  obstat,  quominus  fuisse  aetatem  censeamus, 
ubi  Romani  quoque  litteram  c  ante  t,  n  similiter  pro- 
nuntiarent  atque  Graeci  aspiratam  Umbri  h,  praesertim 
cum  ante  Sullae  aetatem  consonas  aspiratas  omnino  non 
scriptas  esse  constet.  Hinc  autem  facillime  fieri  poterat  ut 
aspirata  ad  exiliorem  paullatim  sonum  redacta  cum  vocali 

denique  ita  coniungeretur ,  ut  hanc  produceret,  ipsa  non 
iam  audiretur.  Si  forte  quis  miretur  quod  non  pauca  in- 
veniantur  exempla  in  quibus  consona  elisa  vocalem  non 
produxerit  magnopere  sane  se  commendat  Corsseni  sen- 
tentia,  qui  eo  ait  inclinare  linguam  Latinam^  ut  produ- 
cantur  vocales  in  syllabis  accentu  expressis,  breves  ma- 
neant  in  syllabis  gravibus.  Habemus  enim  v.  c.  moles,  sed 
molestus. 

§•  42. 

Denique  breviter  exempla,  in  quibus  conspicitur  pro- 
ductio  suppletoria  cum  eis  comparemuS;  in  quibus  consona 
eiecta  intacta  mansit  vocalis. 

p  elisum  est  in  amentum  cum  productione  suppletoria, 

—  ,y    ,j  dmes  sine  prod.  suppL; 

i  „  compositis    cum    praepositione  ab   c  u  m 

prod.  suppletoriaj 
t      ,y       „        viceni,  treceni  al.  duceni  cum  prod.  suppl. 
d      ,y        ,y        quocirca,  hoc;  reiectus  cogn.;  religio,  scala; 

JiniSj  funis;  divisi,  divisio,  casa,  casum,  esum; 

osor  j  futilis ,  refutare,  abies,  aries  y  pariesy 

pes  cum  prod.  suppl. 

—  „       „        religio^  relinquo        miles^  trames^  hospes  al. 

sine  prod.  suppl. 
l      y,       ,y       vis  cum  ^^0^.  suppl. 

^     7?  ))  pedere,  podex ^  peierare^  unose  cum  prod. 

suppl. 

n  yy  yy  yy  cohibere ,  cohortari  al. ;  coiectura ,  coiicerCy 
coiux ;  coventionidj  covenumis ,  ilico  cum 
prod.  suppl. 

m  yj    yy  prelum;  septeni^  noveni  cum  prod.  suppl. 

s  ,j  j,  compp.  cum  praepositione  dis;  alea,  qua- 
lum;  pomerium,  pomeridianus ,  semestris  re- 
mus ;  aeneus^  cena^  fanum,  penis,  pone^  ponOj 
senij  senariuSy  venum  cum  prod.  suppl. 

elisum  est  in  corpulentus;  Oamena^  Camillus;  viden^  satin 
sine  prod.  suppl. 

—  abiectum  est  in  pater^  Lar,  par^  sal,  arbos^  Ceres^  pulvis 

cum  prod.  suppl. 

X  elisum  est  in  ala,  mala,  palus,  talus^  tela,  telum,  suhtiUs, 
velum  cum  prod.  suppl. 

c  „    ,j  compp.  cum  praep.   ec  (5);   lama^  limusj 

limeny  limes^  rima^  rimor^  temo;  aranea^  lana^ 
deni^  denarius^  pinus^  planus^  quini^  quinarius^ 
vanus ;  setius ,  invitus ,  h  D>'are  cum  prod. 
suppl. 

—  „       ,y        colina  sine  prod.  suppl. 

g  „  j,  „  exilis,  moles;  examen^  contaminare^  flamen, 
frumentum,  iumentum ,  suhtemen^  umidus, 
umor;  maior  ^  aio  ^  peior  pideium;  conivere^ 
mavis^  uva^  uvere  cum  prod.  suppl. 

—  siiluSy  molestus ;  stimidus;  hrevis^  levisy  nivis^ 
reduvia  sine  prod.  suppl. 

Summa  eorum  verborum,  in  quibus  post  consonam  eiectam 
vel  abiectam  antecedens  vocalis  producitur,  est 
haec:  108» 

Summa  eorum^  in  quibus  post  eicctam  consonam  ante- 

cedens  vocalis  brevis  mansit,  est  haec:  16* 
Apparet  igitur,  etsi  numerus  eorum  vocabulorum  ubi 
extrusa  consona  effecit  productionem  suppletoriam  longe 
superat  ea,  ubi  brevis  mansit  vocalis,  libertatem  quandam 
et  varietatem  cerni  in  his  vocum  commutationibus.  Nullae 
enim  regulae  tanta  inconstantia  servantur  quanta  euphoniae. 


